حاجی سولێمانی ھورمزیاری گیانێکی هەمیشە سەوز | پایگاه خبری هەواڵ\nصفحه اصلی اجتماعی   حاجی سولێمانی ھورمزیاری گیانێکی هەمیشە سەوز\nنوسینی بابەت؛ئەرەستــوو مەلارەحیمی\nحاجی (سولێمانی هورمزیاری) لەو کەسایەتییە بە توانا و هۆشمەندانەیە کە زیاد لە نیو سەدەیە لەبواری هونەری (بەرگری و کوشتی)دا لە درەوشانەوە دایە،لە ماوەی  ساڵی خزمەت کردنی،پتر لە  ساڵە وەک ڕاهێنەر خزمەت بە شار و لاوانی وڵات دەکات،لەگەڵ ئەوەی کە چەندین جار توشی زەحمەتی و کێشە هاتووە،بەڵام کۆڵی نەداوە و چەندین (نازناو)ی لەسەر ئاستی شار و پارێزگا بەدەست هێناوە.ئەم کەسایەتییە نمونەیە لە ساڵی (۱۳۲۸)ی هەتاوی لە شاری مهاباد چاوی بە ژیان هەڵهێنا بۆ پێشڕەوی و ڕاهێنەرایەتی کردنی چەندین لاوی ئاست بەرز،کە جگە لە سەرکەوتنیان لە هونەری (بەرگری و کوشتی)دا توانیویانە ببن بە دکتۆر و ئەندازیاری جێی شانازی.\nلە سەرەتای تەمەنیەوە هۆگری یاری کوشتی دەبێت و لە ژێر ڕێنمایی چەند مامۆستایەکی شارەزا پەروەردە دەبێت،لەوانە(سەیدۆ شۆهدایی،عەباس خاکی،عەلی کەریمی،ئەزغەر نەژاد،مامە عەلی مۆخۆدی).\nلە ئێسا دا ئەم ڕاهێنەرە پایەبەرزە هەرچەند لە تەمەنێکی باڵا دایە،بەڵام توانیویەتی لەم تەمەنەشدا سەرکەوتوانە چەندین نازناو بەدەست بهێنێت.\nبەهۆی شارەزایی و ئەزمونەکانیەوە ماوەی  ساڵ دادوەر و بەرپرسی کوشتی بووە لە مهاباد،\nلەنێوان ساڵانی (۱۳۸۲ – ۱۳۹۴) کێبڕکێکانی پێشکسوەتان ل پارێزگا بەشدار بووە و لە تەواوی بەشداری کردنەکانی ئەم  ساڵە پلەی یەکەمی بەدەست هێناوە،سەرباری ئەوەی چەندین جار لەسەر ئاستی ئێران بۆ پاڵەوانیەتی پێشکسوەتان پلەی بەرچاوی بەدەست هێناوە،بێگومان دەستکەوتەکانی ماموستا زۆرن و لە تەواوی تەمەنە جیاوازەکانی دا چەندین نازناوی بۆخۆی تۆمار کردووە.\nئەم گیانە هەمیشە سەوزە لە ساڵی (۱۳۵۲) ژیانی هاوبەشی پێکدەهێنێت و خاوەنی دوو کچ و کوڕێکی دڵسۆزە.\nوەک لە کۆنەوە لە ناو کورد دا دەگوترێ(لە شێر بێچوە شێر دەبێ) ،سۆرانی تاقانە کوڕەکەی مامۆستا سولێمان وەک یاریزانێکی لەشجوانی توانیویەتی دەسکەوتی بەرچاوی بۆ مهاباد و پارێزگا ببێت\nمامۆستا سولێمان دەکرێ بە شانازی نەتەوەیەک دابنرێ و بە نمونەیی بۆی بڕوانین،\nوەکوو بنەماڵەی کوشتی بە تایبەت و بنەماڵەی وەرزشوانی ئەم شارە بە گشتی, داواکارین لە بەرپرسان کە ئەگەرکوو بگونجێ، بە سازکردنی پەیکەرێک یان بەناودێر کردنی شەقامێک، ڕێز لە خزمەتی ئەم مامۆستا پایەبەرزە بگیرێ و ئەمەگناسیمان بە شار و بە خەمخۆران نیشان دابێت.\nهەرچەند لە ماوەی ڕابردوو دا کەمێک باری تەندروستی ناجێگیر بوو بەڵام سوپاس بۆ خوا ئێستا باشترە.\nبەهیوای زوو چاک بوونەوە بۆ مامۆستا و گەڕانەوەی بۆ پەروەردە کردنمان.\nبازدید سرزده معاون استاندار و فرماندار ویژه شهرستان از شبکه بهداشت و درمان مهاباد\nبەرپرسی میراتی فەرهەنگی کوردستان: دەف و دەف ژەنی کوردستان تۆماری نەتەوەیی کرا\nبرگزاری نمایشگاه آداب و رسوم کوردی در مهاباد + تصاویر\nبازدیدهای ۳۶۵ روز پیش: 37,656\nکل بازدید ها: 2,600,831\nکل بازدیدکنند‌گان: 394,286\n۱۰کشته و زخمی در دو حادثه جداگانه در سقز


کۆمەڵ: لابردنی پاشگری ئیسلامی بۆ دەنگدەرەکانمان نامۆیە\nهاوڵاتی: سەروەر محەمەد\nئەندامێکی سەرکردایەتی کۆمەڵی ئیسلامی کوردستان، لابردنی پاشگری ئیسلامی لەناوی حزبەکەیان بە «شتێکی نامۆ» دادەنێت بۆ دەنگدەرەکانیان و بە پێویستی دەزانێت زەمینەسازی بۆ بکرێت.\nکۆتایی مانگی رابردوو لەساڵیادی راگەیاندنی کۆمەڵی ئیسلامیدا، عەلی باپیر ئەمیری کۆمەڵ لە پەیامێکدا رایگەیاند، لە کۆنگرەی حزبەکەیاندا گۆڕانکاری دەکەن و ئەگەر پاشگری ئیسلامی رێگربێت لەبەردەم ئەوان و ھاوڵاتیاندا لای دەبەن.\nئەو وتانەی عەلی باپیر لەکاتێکدایە، بڕیارە لەمساڵدا کۆمەڵی ئیسلامی کۆنگرە ببەستێت، بەڵام ھێشتا بە دیاریکراوی کاتی بەستنی دەستنیشان نەکراوە.\nفاروق عەلی ئەندامی سەرکردایەتی کۆمەڵی ئیسلامی لە لێدوانێکدا بۆ هاوڵاتی وتی «ئەوەی مامۆستا عەلی باپیر باسی کردوە سەبارەت بە لادانی پاشگری ئیسلامی لەناوی کۆمەڵی ئیسلامی، وەک نمونەیەک باسی کردوە لەوەی کە ئێمە ئامادەین گۆڕانکاری بکەین لە ھەرشتێک یاخوود ھەر بەربەستێک کە ببێتە رێگری لە بەردەم گەشەکردنماندا و بۆ ئەوەی ئامانجەکانی کۆمەڵی ئیسلامی بە نەگۆڕی بمێنێتەوە، ئامادەین لای بدەین. ھەروەھا دەمانەوێت دۆخی کۆمەڵ لە باشەوە بگوازینەوە بۆ باشتر».\nدوای چەند رۆژێک لە بڵاوکردنەوەی پەیامەکەی عەلی باپیر لە رونکردنەوەیەکدا رایگەیاند، گۆڕانکاریی بەسەر فۆڕم‌و مەبەستی لەو قسانە زیاترو چاکتر گەشەپێدان‌و فراوانکردنی ڕۆڵ‌و کاریگەریی ئیسلامییانەی کۆمەڵی ئیسلامییە، نەک دەستەبەرداربوونی بەرنامەو بنەمایەکانی، وەک ھەندێک گومانیان بردوە، مەسەلەی ناو و نیشان‌و ھەبوون و نەبوونی پاشگری (ئیسلامیی) ھیچ کەس «مادام لەئیسلام شارەزابێ» نایبەستێتەوە بەشەرعیی و ناشەرعییەوە.\nسەبارەت بە ئەگەری ناڕەزایی ئەندامانی کۆمەڵ لە گۆڕینی پاشگری ئیسلامی، فاروق عەلی باسی لەوەکرد، لەبەرئەوەی لەرابردوودا بە شێک لەدەنگدەرەکانیان لە سەر ئەو ناوە پەروەردە بوون و ئاشناییەتیان بەو ناوە ھەیە، شتێکی نامۆ ئەبێت بۆیان، «لەبەرئەوە ئەبێت زەمینە سازی بۆبکرێت و خەڵکی لە سەر رابهێندرێت. ھەر ئیشێکیش کە خەڵک دەقی پێوەگرتبێت، ئیش لە سەر لادانی بکرێت کاریگەری نەرێنی دروستەکات، دەبێت ھەوڵی راھێنان بکرێت لەسەری».\nبەپێی پەیڕەوی ناوخۆی کۆمەڵ، دەبوو ئەو حزبە لە ٣١ی ئایاری ئەمساڵدا کۆنگرەی ببەستایە، بەڵام بە وتەی فاروق عەلی بە ھۆی ئەوەی کۆنگرە دەکەوتە نێو مانگی رەمەزانەوە، بڕیاری دواخستنی درا و نەکرا، چونکە کۆنگرە ئامادەکاری دەوێت و ئامادەکارییەکانیش نەکراوە، بەڵام ئەوەی ھەیە کە لە ساڵی ٢١٠٩ دەدا کۆنگرە ئەنجامدەدرێت، بەڵام بەدیاریکراوی کاتەکەی دیارنەکراوە.\nدوای جیابوونەوەی لە بزوتنەوەی یەکبوون، کۆمەڵی ئیسلامی لەساڵی ٢٠٠١ دامەزرێنرا و لەو کاتەوە عەلی باپیر ئەمیری ئەو حزبەیە کە خاوەنی حەوت کورسی پەرلەمانی کوردستان و دوو کورسی پەرلەمانی عێراق.\nتا ئێستا کۆمەڵ سێ کۆنگرەی بەستووەو بڕیارە لەمساڵدا کۆنگرەی پێنجەم ببەستێت.\nپێش بەستنی کۆنگرەی کۆمەڵ، ئەو حزبە روبەڕووی قەیرانێکی ناوخۆیی بووەتەوە و لەمانگی رابردوودا بەدەیان سەرکردە و ئەندامی کۆمەڵ دەستیان لەکار کێشایەوە و ھۆکارەکەیان بۆ کێشە ناوخۆییەکانی ئەو حزبە گەڕاندەوە.


یەپەگە ئەگەر نەکشێتەوە لە گەڵ سوپای تورکیا بە شەڕ دێت - Mehr News Agency\nAP ١٣٩٨ Aban ٤ ١١:٢٠\nNews Code 29036\nبە ڕاپۆرتی ئاژانسی هەواڵی مێهر، دیمیتری پسکۆف وتەبێژی کۆشکی سەرۆک کۆماری ڕووسیا لە لێدوانێکدا بە ئاماژە بە ڕێککەوتنی سووچی لە نێوان تورکیا و ڕووسیا سەبارەت بە سووریا ڕایگەیاند: ئەگەر یەپەگە هێزەکانی خۆی لە ناوچەی ئەمن نەکشێتەوە بەداخەوە هێزە کوردییەکان لە گەڵ هێزە چەکدارەکانی تورکیا بەرەوڕوو دەبنەوە.\nڕێککەوتنی ڕووسیا و تورکیا لە کردەوەدا بە شێوەیەکی تایبەت خوەریکە بەڕێوە دەچێت. دۆخەکە زۆر پێچراوە و ناتوانرێت چاوەڕوانی هەبێت کە بە یەک شەو دۆخەکە بگەڕێتەوە سەر حاڵەتی ئاسایی. کارێکی زۆر دژوار و تایبەت دەکەین.\nناوبراو درێژەی دا: سەبارەت بە کشانەوەی هێزە کوردسییەکان لە قووڵایی سنوورەکان هەوڵێکی بەردەواممان دەست پێکردووە. ئاڵبەت هەندێک نوخسان لە قۆناغی سەرەتایی هەیە کە ناتوانرێت لەبەرچاو نەگیردرێت. پێوەندیمان لە گەڵ کوردەکان هەیە. هەر ئەو جۆرە کە دەزانن ئەو هێزانەش ڕای خۆیان لە سەر پاڵپشتی لە ئەو ڕەوتە و کردەیی کردنەوەیی وتووە.


وێنە:له خولی باسكه‌ی نایابی عێراق زاخۆ بردنەوە تۆماردەکات و گازی باكوور تووشی دووه‌م دۆڕان دەبێتەوە\nHome›وەرزش›ناوخۆیی›وێنە:له خولی باسكه‌ی نایابی عێراق زاخۆ بردنەوە تۆماردەکات و گازی باكوور تووشی دووه‌م دۆڕان دەبێتەوە\nدیمەنێک لە یاری زاخۆ و ئەعزەمییە: فۆتۆ:یوسف كه‌ركوكی\nرۆژی یه‌كشه‌ممه ( 20/12/2020 ) یارییه‌كانی گه‌ڕی دووه‌می قۆناغی یه‌كه‌می خولی باسكه‌ی نایابی یانه كانی عێراق له هۆڵی ( شه‌عب ) به‌رێوه‌چوون و تیایدا یانه‌ی گازی باكوور تووشی دووه‌م دۆڕاندن دەبێتەوەو یانه‌ی زاخۆش بردنه‌وه ده‌سته‌به‌ر ده‌كات.\nیانه‌ی گازی باكوور له دووه‌م گەڕی یارییه‌كانی خولەکە رووبه‌ڕووی یانه‌ی نه‌وت بووەوە، له‌م یارییه‌دا یانه‌ی نه‌وت توانی یانه‌ی گازی باكوور تووشی دووه‌م دۆڕاندن بكات و به ئه‌نجامی ( 86-61 ) خاڵ یاریه‌كه بباته‌وه.\nله یارییه‌كی تردا یانه‌ی زاخۆ رووبه‌ڕووی یانه‌ی ئه‌عزمیه بووەوە، یانه‌ی زاخۆ توانی به‌جیاوازی 25 خاڵ و به ئه‌نجامی 86-61 خاڵ یاریه‌كه بباته‌وه .\n ئه‌نجامی یارییه‌كانی ئه‌مرۆ :\nشوڕته -نه‌وتی به‌سڕه 81-63 خاڵ\nته‌زامن -ختووت85-76 خاڵ


عه‌ره‌بستانی سعودی و خه‌ونی سه‌ربه‌خۆیی كوردستان : چاوی گەل\nنوسەر : ئەحمەد ڕەجەب لەبەرواری : ئیلول - 30 - 2016\nپێگەی عەرەبستانی سعودیە لە ناوچەكەو جیهانیشدا زۆر گرنگه‌و، وڵاتێكی دوواكه‌وتوو داخراوه‌و، به‌ڵام به هۆی نه‌وت فرۆشتن بووه‌ته وڵاتێكی ده‌وڵه‌مه‌ندو پێگەی به‌ناوبانگه له  خه‌رجكردن وبه‌خشینی دۆلارو له ئێستادا بۆ وڵاتانی شۆڤه‌نیست وتاقمه توندره‌وو تیرۆریسته‌كان بۆ نموونه توركیاو حه‌ماس و ده‌وڵه‌تی ئیسلامی ( داعش) و ئه‌حرار ئه‌لشام و به‌ره‌ی نوسره ( فتح الشام) و ئه‌نجومه‌نه‌كه‌ی ئیسته‌نبوڵ و پێشتریش بۆ تاقمی قاعیده‌ی خوێنرێژو ئوسامه بن لادن و تالێبانی ئه‌فغانستان و بزوتنه‌وه ئیسلامییه ره‌نگاوره‌نگه‌كان سەلەفی و وهابی و جیهادی و هتد….\nرێبازی عه‌ره‌بستانی سعودییه به پێی “” ده‌سته‌ی گه‌وره زانایان “” له سه‌ر شه‌ریعه‌تی ئیسلامه‌و، هه‌موو مافێكی ده‌ستبه‌ركردووه‌وه‌و، بنچینه‌كانی دادپه‌روه‌ری و ئازادییه‌كانی چه‌سپاندووه‌و، له‌م رووه‌وه ئه‌مینداری گشتی ده‌سته‌ی زانایان شیخ فه‌هد سه‌عد ئه‌لماجد ئه‌ڵێت: شانشینی عه‌ره‌بستانی سعودییه وڵاتی هه‌ردوو ( حه‌ره‌می شه‌ریفه) و لانكی په‌یام و ده‌ستپێكی ئیسلامه‌و مافی مرۆڤ و كه‌رامه‌تی ئه‌پارێزێت.\nبۆ وه‌ڵامی ئه‌و “” گه‌وره زانایانه “” درۆزنانه رێكخراوه‌كانی مافی مرۆڤ و ئه‌وانه‌ی به‌رگری له ئازادییه‌كان ئه‌كه‌ن ئه‌ڵێن: عه‌ره‌بستانی سعودییه پێشه‌نگه له پێشێلكردنی مافی مرۆڤ و ئازادییه‌كان و، ئه‌مه راستییه‌كی حاشاهه‌ڵنگره‌و، هه‌ر له مێژه‌وه له ساڵی 1927 وه له سه‌ر ده‌ستی شا عه‌بدولعه‌زیز تا ئێستا په‌یره‌و ئه‌كرێت و، ئه‌م وڵاته خۆی له قه‌ره‌ی 30 ملیۆن كه‌س ئه‌دات و، ساڵانه 600 ملیار دۆلار ئه‌چێته سه‌ر گه‌نجینه‌ی وڵات، به‌ڵام خه‌ڵكێكی زۆر هه‌ژارو برسی به‌دی ئه‌كرێن.\nهیچ كاتێك شا به ته‌نگی هاوڵاتیان نایه‌ت و، ته‌نها بۆ بنه‌ماڵه كار ئه‌كات و، هه‌رچه‌نده باس له كۆمه‌ڵگه‌یه‌كی دوور له گه‌نده‌ڵی و ده‌مارگیری ئه‌كرێت، به‌ڵام عه‌ره‌بستلنی سعودییه بووه‌ته وڵاتێكی دوواكه‌وتوو، باری ئاسایشی به‌ره‌و خه‌راپه مل ئه‌نێت و، تاقمێك خۆیان كردووه به زاناو موفتی و، ئه‌م موفتییانه به ئاره‌زووی شاو بنه‌ماڵه‌ی شا فتوای – ده‌ستبرین و، چاو هه‌ڵكۆڵین و ده‌ركردن و، لێدانی جه‌ڵده (هه‌ر مرۆڤێك تاوانبار بكرێت) به كرده‌وه‌یه‌ك جه‌سته‌ی ئه‌خه‌نه به‌ر لێدانی قایش و سونده (ئه‌وه‌ش موفتی بریار ئه‌دات چه‌ند جه‌ڵده‌ی لێ بدرێت).\nله ئاینده‌یه‌كی نزیكدا زۆرانی ئێران و شیعه‌كان و، عه‌ره‌بستانی سعودییه‌و سوننه‌كان ئه‌بێنێن و، هه‌ردوولا ئه‌یانه‌وێت له كوردستان نزیك ببنه‌وه‌و، كوردستان راپێچی جه‌نگ بكه‌ن، بۆیه پێویسته ئێمه‌و، ئه‌و نووسه‌ره به‌رێزانه بانگه‌شه‌ی سه‌ربه‌خۆیی كوردستان ئه‌كه‌ن له گه‌ڵ گه‌له قاره‌مانه‌كه‌مان و پێشمه‌رگه ئازاو خۆراگره‌كانی سه‌نگه‌ر دژ به ده‌وڵه‌تی ئیسلامی ( داعش) داوا بكه‌ین له ئاگری ئێران و عه‌ره‌بستانی سعودییه دوور بكه‌وینه‌وه‌و، قه‌ت دڵخۆش نه‌بێن وڵاتێكی كۆنه‌په‌رست و دوواكه‌وتوو سه‌ربه‌خۆیی بێنێته‌دی.


NRT TV | کوردستان | نەوەی نوێ بۆ شارەوانى سلێمانى: دەتوانین زەوى بۆ گۆڕستانى بێبەرامبەر دابینبکەین\nنەوەی نوێ بۆ شارەوانى سلێمانى: دەتوانین زەوى بۆ گۆڕستانى بێبەرامبەر دابینبکەین\nجوڵانەوەی نەوەی نوێ داوا لە سەرۆکایەتی شارەوانی سلێمانی دەکات ئەگەر زەوییان هەیە، بۆ دروستکردنى گۆڕستانێک بە خۆڕایی ئاگاداریان بکەنەوە تا ئامێری پێویستیان بۆ دابینبکەن، ئەگەر زەویشیان نییە، وەڵامیان بدەنەوە تا لای خۆیانەوە زەوی تایبەت دابینبکەین.\nجوڵانەوەی نەوەی نوێ لە نوسراوێکى فەڕمیدا کە ئاڕاستەى سەرۆکایەتی شارەوانی سلێمانیان کردووە، ئاماژەیان بەوەکردووە، ئەوان پێشتریش ئامادەیی خۆیان دەربڕیوە خزمەتگوزاریی گۆڕستانی نوێی شاری سلێمانی لە ئەستۆبگرن، ئێستاش رایدەگەیەنن ئەگەر شارەوانى زەوی دیاریکراویان بۆ ئەو مەبەستە هەیە، جوڵانەوەکە بە پلانی ئەندازیارییانە و نەخشەی گونجاوی سەردەمییانە، خزمەتگوزارییەکان و ئامێری بۆ دابیندەکەن و لەبەر بەرژەوەندی گشتیی بەبێ بەرامبەر و بەخۆڕایی خزمەتگوزارییەکان پێشکەشی هاوڵاتیان دەکەن.\nجوڵانەوەکە دەشڵێت، ئەگەر شارەوانى سلێمانى زەویی تایبەتیان نییە، ئەوان زەوى تایبەت بە گۆڕستانێکى خۆڕایی بۆ هاوڵاتییان دابیندەکەن.\nئەمەش لەکاتێکدایە، حکومەتى هەرێم بڕیاریداوە ناشتنى مردوو لە گۆڕستانە نوێیەکەى سلێمانى بکرێت بە پارە، ئەو کۆمپانیایەى کە تایبەتە بە ناشتنی مردووانیش لە سلێمانی رایگەیاند، نرخی گۆڕی منداڵی خوار ١٢ ساڵ ١٧٥ هەزارە و بۆ سەروو ئەو تەمەنەش ٢٦٠ هەزارە.\nهەر پاش بڕیارەکەی حکومەت، شاسوار عەبدولواحید، سەرۆکی جوڵانەوەی نەوەی نوێ رایگەیاند، بڕیاریانداوە کە چەند دۆنم زەوییەک لە سنوری شاری سلێمانی بکڕن و ئامێری پێویست دابینبکەن، بە مەبەستی هەڵکەندنی گۆڕ و دابینکردنی بەبێ بەرامبەر بۆ هاوڵاتیان.


بابەتی گرینگ Archives - کەی ئای تی ئێن\nهەرچەندە چەند مانگێک دورین لە نمایشکردنی مۆبایلی سامسۆنگ گالەکسی نۆوت ٩، بەڵام ڕاپۆرت و زانیاری و هەواڵی زۆر هەن دەربارەی ئەو مۆبایلە نوێیە. لە دواین هەواڵی دزەپێکراودا دزەپێکەری بەناوبانگ IceUniverse ئەوەی ئاشکرا کرد کە گالەکسی نۆوت ٩ خاوەنی پاتریەکی گەورە دەبێت…\n13 حوزه‌یران، 2018 سۆران سابیر\n١٠ یاری نوێ و ناوازە بۆ ئەندرۆید و iOS بە خۆڕایی دایان بگرە\nلەوانەیە زۆرجار کاتت هەبێت و سەرقاڵی مۆبایلەکەت بیت و خواستی ئەوەت هەبێت کە یارییەکی ناوازە لە مۆبایلەکەتدا هەبێت کە بتوانیت یارییان پێ بکەیت لە کەی ئای تی ئێنەوە ١٠ یاری ناوازەمان بۆ داناون کە بۆ هەردوو سیستەمی مۆبایلە زیرەکەکان دەگونجێت.…\n10 حوزه‌یران، 2018 سەلمان خالید\nدراوی ئەلکترۆنی ستاتم؛ مانای ناوی ستاتم لە ٢ بیرۆکەوە هاتووە Stat Transformation Mazuma واتە پارەی گۆڕینی پزیشکی یان Stat Transactions Money واتە دراوی ئاڵوگۆرەخێراکان لە لایەن دەیڤد هۆلمز وەک دۆزەرەوە و خاوەنی یاسایی و COOی کۆمپانیای ستاتم و کاروان مینۆ…\n6 حوزه‌یران، 2018 ڕامین شیروانی\nماڵپەری EaseUs کە نزیکەی ماوەی ١٣ ساڵە دامەزراوە کاردەکات لە بواری گەشەپێدانی نەرمەکاڵاکانی سیستەمە جیاوازەکان بەشێوازێکی پێشکەوتوو. نەرمەکاڵاکانی خۆیان دەبیننەوە لە بوارەکانی گەڕاندنەوەی فایلە سڕاوەکان و گواستنەوەی زانیارییەکان بەشێوەی خێرا لە ڕێی ئەپی تایبەتەوە، باکئەپ کردن واتە هەڵگرتن و گەڕاندنەوەی…\n27 ئایار، 2018 سەلمان خالید\nڕۆژی ٦ی ئایار، چوارەمین فیستیڤاڵی پێشبڕکێی نوێگەری نەتەوەیی لە ئەندازیاری ناسراو بە NICE (کورتکراوەی: National Innovation Competition in Engineering) لە زانکۆی ئیشک لە هەولێر بەڕێوەچوو. لە پێشبڕکێی NICE، قوتابیانی بەشەکانی ئەندازیاری شارستانی، تەلارسازی، دیزاینی ناوخۆ و کۆمپیوتەر؛ زانستی کۆمپیوتەر + ئەندازیاری کۆمپیوتەر بەشداربوون.…\n7 ئایار، 2018 کەی ئای تی ئێن\nوەک تۆڕی تەکنەلۆژیای زانیارییەکان بە پێویستمان زانی لە چەند کارێکی نەشیاوی هەندێک لە پەڕەکانی فەیسبووک لە ناوچەکەدا ئاگادارتان بکەینەوە کە تا دێت زیاتر و زیاتر باو دەبێت. بەڕێزان بە پێویستمان زانی هەموو ئەو بڵاوکراوانەی هەندێک لە پەڕە کوردییەکان بە درۆ…\n24 نیسان، 2018 کەی ئای تی ئێن\n٤ ساڵ پێش ئێستا ئەپڵ سەکۆی CarPlay تایبەت بە ئۆتۆمبێل نمایشکرد ڕاگەیاند. شۆفێران سوودمەند دەبن لە پەیوەستکردنی ئایفۆنەکانیان بە ڕوونمایەکی زیرەکەوە کە خاوەن سیستەمی iOSـە. ئاشکرایە ئەپڵ هەموو ساڵێک کۆنگرەی جیهانی گەشەپێدەران WWDC ئەنجام دەدات، ئەمساڵیش لە مانگی ٦دا ئەنجامدەدرێت…\n10 نیسان، 2018 ماکوان بەرزان\nوەک زۆربەتان دەزانن ۱ـی نیسانی هەموو ساڵێک بە ڕۆژی درۆ یا گاڵتە ناسراوە، و بێگومان پێگە تەکنەلۆژیاکانیش بێ بەش نین لە گاڵتەپێکردن بە هەوادارانیان، ئەمساڵیش زۆرێک لە پێگەکان ئەم کارەیان بەسەرکەوتویی ئەنجامدا، لەگەڵم بن بۆ زانینی گاڵتەکانی ئەمساڵ: ۱. تیمی…\n1 نیسان، 2018 لێزان فاخیر\nتۆری ئینڤاتۆ و چیرۆکی سەرکەوتن\nهەریەکە لە Collis Ta’eed و Cyan Ta’eed و Jun Rung ئینڤاتۆیان لە سالی ٢٠٠٦ لە سیدنی ئوستوڕاڵیا دامەزراند. ئێستا نزیکەی ٢٥٠ کارمەندی هەیە و زۆربەیان لە بارەگای سەرەکی ئینڤاتۆ لە میڵبۆرنی ئوستراڵیا کار دەکەن. پێش دامەزراندنی ئینڤاتۆ Collis Ta’eed لە Papua New…\n1 نیسان، 2018 ڕامین شیروانی\nگالەکسی ئێس ٩ و ئێس ٩ پڵەس خاوەنی باشترین کامێران لەناو مۆبایلە زیرەکەکان لە ئێستادا. هەرچەندە، کۆمپنایای سامسونگ تۆمارکردنی ڤیدیۆی 4K لە ٦٠ وێنە لە چرکەیەکدا سنووردار کردووە تەنها دەتوانی ٥ خولەک ڤیدیۆ تۆمار بکەیت بەو جۆراییەتییە. وا دەردەکەوێت کۆمپانیای…\n19 ئازار، 2018 سۆران سابیر\nخەڵاتی سۆشیاڵ میدیای ڕووداو بوو بە درۆیەکی زرت و زەبەلاحی لەبیرنەکراو\nپێویست ناکات بگەڕێینەوە بۆ ئەوەی کەی و چۆن بوو ئەو خەڵاتە بە ناو خەڵاتەیان ڕاگەیاند و ماوەیەکی درێژ خەڵکیان بەخۆیانەوە سەرقاڵکرد. بەڵکو دەمانەوێت ئاماژە بەوە بکەین کە جگە لە خۆهەڵکێشان و گاڵتەکردن بە بەشداربووان چیتر نەبوو. لە ڕاستیدا بەزەبر و…\n10 ئازار، 2018 کەی ئای تی ئێن\nوەک لە بابەتێکی دیکەمدا باسم لە پێنج خاڵی گرنگ کردبوو کە وات لێدەکات مۆبایلە نوێکەی سامسۆنگ کە گالەکسی S9 یە بکڕیت، لەم بابەتەشدا باسی تایبەتمەندییەکانی دیکە دەکەین کە لەوانەیە وات لێبکات جارێکی دیکە بیر بکەیتەوە پێش ئەوەی بڕیاری کڕینی S9…\n8 ئازار، 2018 سەلمان خالید\nلە دوای ڕاگەیاندنی مۆبایلەکان لە چەند ڕۆژی داهاتوو بۆ کڕین بەر دەست دەبن. کەی ئای تی ئێن نوێکارییەکانی مۆبایلەکانی بە وردی گواستەوە و لەم جارەشدا ئەو تایبەتمەندییانە ناو دەهێنین کە لە گالەکسییە نوییەکان شاراوەن و لە مۆبایلەکانی سامسۆنگدا نوێن. پێش…\n28 شوبات، 2018 محمد کازم\nلە ڕۆژی ٢٥ ـی مانگدا سامسۆنگ ۲ مۆبایلی نوێی ڕاگەیاند بە ناوەکانی گالەکسی S9 و S9 پڵەس کە هەڵگری چەندان تایبەتمەندی گرنگ بوون، بەڵام زۆرێک لە هەوادارانی سامسۆنگ بە ناڕەزاییەوە لە مۆبایلەکە دەڕوانن و پێیان وایە کۆمپانیاکە نەی توانیوە بەپێی…\n27 شوبات، 2018 سەلمان خالید


سامان بەرزنجی: بەداخەوە هەندێك كەس دەڵێت نەخۆشییەكە نییە، بەدڵنیاییەوە دەڵێین نەخۆشییەكە هەیە – تۆڕی میدیایی خەڵک\n2020/05/23 - 9:21 PM\nسامان بەرزنجی، وەزیری تەندروستی حكومەتی هەرێمی كوردستان لەكۆنفڕانسێكی ڕۆژنامەوانیدا ڕایگەیاند، پیرۆزبایی جەژنی ڕەمەزان لە هاووڵاتیان دەكەین، ساڵانەش وەزارەتەكەمان پلانی تایبەت ڕادەگەیەنێت، ئەمساڵیش بەهۆی كۆرۆنا پلانی تایبەت دانراوە، تیمە پزیشكییەكانیش بەگەڕۆك و جێگیر بەردەوام دەبن لەنەخۆشخانەكان.\nسامان بەرزنجی وتیشی، لە ۲۳ی ۱ی ۲۰۲۰ ڕێكاری پێویست بۆ ڕووبەڕووبوونەوەی كۆرۆنا گیرایەبەر و تائێستا ٤۷٦ حالەت تۆماركراوە ۳۸٦ چارەسەركراون و ۸٥ حاڵەت لەژێرچارەسەركردنن، و ٥ حاڵەتی مردن هەبووە.\nوەزیری تەندروستی هەرێم ڕاشیگەیاند، ئامارەكان پێمان دەڵێن پێویستە هاووڵاتیان پابەندی ڕێنماییەكان بن بەبەكارهێنانی ماسك و دەستكێش، سەرجەم ڕێكارەكانیش گیراوەتەبەر لەبەرژەوەندی هاووڵاتیانە، بەتایبەت دووركەوتنەوە لە بۆنەكان و تێكەڵاوبوون لەم بۆنانە، بەردەوامیش دەبین لە ڕێكارەكان و پشكنین و كەرەنتین ۹٥۷ هاوڵاتی كەرەنتین كراون و پشكنینی بەردەوامیان بۆ دەكرێت و تائێستاش زیاتر لە ٦٦هەزار پشكنین كراوە و ئەمڕۆ دەگاتە ٦۷ هەزار پشكنین كە ئەنجامدراون.\nسامان بەرزنجی دەشڵێت، بەداخەوە دەبینین هەندێك كەس دەڵێت نەخۆشییەكە نییە، بەدڵنیایی دەڵێین نەخۆشییەكە هەیە، ئەو حاڵەتانەی لەدهۆك تۆماركراون ئەوكەسانەن كەوا لە پارێزگاكانی تری عیراق ئەركیان هەیە، بۆیە ئەوانەی دەگەڕێنەوە ناو هەرێم پشكنینیان بۆ دەكرێت، نیگەرانی خۆشی نیشاندا لەوەی هاووڵاتیان پابەندی ڕێنماییەكان نەبوون و گومانیشیان هەبووە كۆڕۆنا هەبێت بۆیە ماسكیشیان بەكارنەهێنا، بۆیە ئەگەر پێویست بكات ڕێكاری پێویست دەگرینەبەر، چونكە ئەگەر بڵاوببێتەوە ڕووبەڕووی كێشە دەبینەوە، متمانەبوونی هاوڵاتیانیش پێویستە سەیری ئاماری وڵاتان بكەن تا لەقۆناغی خۆپارێزی بەردەوام بین.\nسامان بەرزنجی لەبارەی نوێژی جەژن ئاماژەی بۆ ئەوەكرد، مامۆستایانی ئایینی ڕۆڵی باشیان هەبووە لەكۆنتڕۆڵكردنی نەخۆشییەكە، ڕێكارەكانیش دیاری كراون لەقەدەغەی هاتووچۆ، تائێستاش زۆرترین لێكۆڵینەوە كراوە بۆ دۆزینەوە ڤاكسین.\nوەزیری تەندروستی هەرێم باسی لەوەشكرد، ئەمڕۆ زۆرترین ژمارە لە عیراق تۆمار كراون كە 308 حاڵەت بوون لە زۆر وڵاتان ئەو ڤایرۆسە لە هەڵكشانە، تائێستاش لەهەرێم ڕێژەی مردن بەهۆی ڤایرۆسی كۆرۆنا 1% ئەوەش ڕێژەیەكی كەمە ڕێژەی بڵاوبوونەوەی لە 1.6% ، ئاماژەكان ئەوە دەگەیەنێت لە 92% بەهۆی بەركەوتن بووە و 8% سەرچاوەی دیار نییە.\nجەژنحكومەتی هەرێمی كوردستانسامان بەرزنجیعیراقڤایرۆسى كۆرۆناوەزارەتی تەندروستی حكومەتی هەرێم\nتەندروستی هەرێم: تووشبوویەكی نوێی ڤایرۆسی كۆرۆنا لە دهۆك دەستنیشانكرا


رێوڕەسمێكی تایبەت بە 2ی رێبەندان، 69هەمین ساڵڕۆژی دامەزرانی كۆماری دێموكراتیكی كوردستان\nLocal\tWeb\tماڵپه‌ر هه‌واڵه‌کان چالاکی لاوان ژنان لینکی ماڵپه‌ڕه‌کان ڤیدیۆکان وێنه‌کان ئارشیف په‌یوه‌ندی Home چالاکی رێوڕەسمێكی تایبەت بە 2ی رێبەندان، 69هەمین ساڵڕۆژی دامەزرانی كۆماری دێموكراتیكی كوردستان\nرێوڕەسمێكی تایبەت بە 2ی رێبەندان، 69هەمین ساڵڕۆژی دامەزرانی كۆماری دێموكراتیكی كوردستان\tرێوڕەسمێكی تایبەت بە 2ی رێبەندان، 69هەمین ساڵڕۆژی دامەزرانی كۆماری دێموكراتیكی كوردستان\nرۆژی شەممە، رێكەوتی 7/2/2015ی زایینی، لە لایەن كۆمیتەی هاوكاریی هێزە سیاسییە كوردستانیەكان لە فینلاند، بە بۆنەی 69هەمین ساڵڤەگەڕی دامەزرانی كۆماری دێموكراتیكی كوردستان لە مەهاباد، رێوڕەسمێكی تایبەت بە بەشداری خەڵکێکی بەرچاو لە دانیشتوانی وڵاتی فینـــلاند لە شاری توركوو بەڕێوە چوو.\nرێوڕەسمەكە بە بەشداریی دەیان كەس لە ئەندامانی حیزب و رێكخراوە سیاسی‌و مەدەنیەكانی ئەندام لە كۆمیتەی هاوكاریی هێزە سیاسییە كوردستانیيەكان، كاتژمێر 3ی دوانیوەڕۆ بە سروودی نەتەوەیی ئەی رەقیب‌و خولەکێک بێدەنگی بۆ رێزگرتن لە گیانی پاكی شەهیدانی كوردستان دەستی پێ كرد.\nبەشی یەكەمی رێوڕەسمەكە تەرخان كرابوو بۆ باس‌و بابەتەكانی هەر كام لە بەڕێزان، حەیدەر كاكەزادە، حەسەن حاتەمی، سالار ئاشناگەر‌و شاخەوان نەقشبەندی كە هەر كام لەو بەڕێزانە، سەبارەت بە چۆنیەتیی دامەزران‌و رووخانی كۆماری كوردستان، و پێوەندییەكانی كۆماری كوردستان لەگەڵ ئازەربایجان، هەلومەرجی ناوچەیی‌و جیهانی لە سەردەمی كۆماردا باس‌و بابەتەكانی خۆیان پێشكەش كرد‌و هەروەها ئاماژەیان بە تایبەتمەندی و خاڵە بەهێز‌و لاوازەكانی كۆماری دێموكراتیكی كوردستان كرد.\nپاشان هەر بەم بۆنەیەوە، چەندین پەیام بۆ رێوڕەسمەكە هاتبوون كە لە نێوئاخنی بەرنامەكاندا پێشكەش كران.\nپەیامەكان بریتی بوون لە:\nپەیامی فیدراسیۆنی كۆمەڵە كوردیەكان لە فینلاند پەیامی بزووتنەوەی گۆڕان ـ فینلاند\nپەیامی بزووتنەوەی دێموكراتیكی یارسان ـ فینلاند\nپەیامی كۆمەڵەی پێشمەرگە دێرینەكانی كوردستان ـ فینلاند\nپەیامی كەمپەینی یەكی بەفرانبار ـ فینلاند\nپه‌یامی یه‌کیه‌تی ژنانی دیموکراتی روژهه‌لاتی کوردستان-فینلاند\nلە بەشەكانی دیكەی رێوڕەسمەكەدا، بەڕێزان رەئووف گوڵبەدەن‌و عەبدوڵڵا حاجی پەخشان‌و شیعریان خوێندەوە‌و هونەرمەند فەرهاد ئالانی، بە سرودێك بۆ كۆمار‌و پێشەوا، بەشداریی رێوڕەسمەكە بوو.¨\nبەشی كۆتایی رێوڕەسمەكەش، تایبەت بوو بە پیشاندانی فیلمێكی 45 دەقەیی سەبارەت بە دامەزرانی كۆماری كوردستان كە لەلایەن بەڕێز "سمایل ماملێ" وە ئامادە كرابوو و جێی رەزامەندیی بەشدارانی یادی كۆماری كوردستان بوو.


کوردیپێدیا - سۆران: رێژەی خۆکوشتنی هاوڵاتیان بەرزدەبێتەوە\n📊 سۆران: رێژەی خۆکوشتنی هاوڵاتیان بەرزدەبێتەوە | پۆل: ئامار و راپرسی | زمانی بابەت: 🏳 کوردیی ناوەڕاست\nسۆران: رێژەی خۆکوشتنی هاوڵاتیان بەرزدەبێتەوە\nبەڕێوەبەری راگەیاندنی پۆلیسی سۆران ئاشکرایدەکات، لە ماوەی نۆ مانگی ئەمساڵدا 10 هاوڵاتی خۆیان کوشتوەو بە بەراورد بە نۆ مانگی ساڵی رابردوو رێژەی خۆکوشتن زیادیکردووەو رێگریش لە پێنج حاڵەتی خۆکوشتن کراوە لەلایەن پۆلیسەوە.\nهاوار ئەرگوشی، بەڕێوەبەری راگەیاندنی پۆلیسی سۆران بە دواڕۆژی راگەیاند "لە ماوەی نۆ مانگی ئەمساڵ (10) هاوڵاتی لە سنوری دەڤەری سۆران کۆتاییان بە ژیانی خۆیان هێناوە".\nئاماژەی بەوەشدا، ئەو کەسانەی خۆیان کوشتوە شەشیان پیاو بوون و چواریش ژن، بە بەراورد بە نۆ مانگی ساڵی رابردووش رێژەی خۆکوشتن بەرزبۆتەوە.\nبەڕێوەبەری راگەیاندنی پۆلیسی سۆران، جەختی لەسەر ئەوەشکردەوە دوای ئاگادارکردنەوەیان تیمەکانی پۆلیسی سۆران، توانیویانە رێگری لە پێنج حاڵەتی خۆکوژی بکەن لە سنوری دەڤەری سۆران.\n➕ ئەم بابەتە لەلایەن: (هاوڕێ باخەوان)ەوە لە: Oct 8 2016 10:21AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 8 2016 10:22AM باشترکراوە


نیسان 2016 – مالپه‌رێ خابير\nسەرەتا / 2016 / نیسان\nئەرشیڤێ هه‌يڤانه: نیسان 2016\nبله‌زترین و ب سانه‌هیترین كیبورد بۆ ته‌له‌فونێن ئایفون .\nبله‌زترین و ب سانه‌هیترین كیبورد بۆ ته‌له‌فونێن ئایفون . مالپه‌رێ خابیر / زاخۆ ئه‌پلیكه‌یشنێ “وورد فلوو كیبورد” كو ژ لایێ كومپانیا مایكروسوفت ڤه هاتیه دورستكرن بۆ بكارهێنه‌رێن ته‌له‌فونێن ئایفون دیزاینكرن كومه‌كا تایبه‌تمه‌ندیێن جودا و ژ هه‌ژى دناڤ خوه دا هلدگرت . یا ژ هه‌میێ گرنگتر ئه‌وه كو ئه‌ڤ كیبورده ب …\nزه‌نگینه‌كێ كورد پتر ژ سێ ملیار دولاران دكته دیاری بۆ كارمه‌ندێن خوه .\nزه‌نگینه‌كێ كورد پتر ژ سێ ملیار دولاران دكته دیاری بۆ كارمه‌ندێن خوه . مالپه‌رێ خابیر / زاخۆ “خه‌ونا منه ئه‌م هه‌می پێكڤه پشكداریێ د سه‌ركه‌فتنا كومپانیێ دا بكه‌ین ، چونكی ئه‌م وه‌ك ئێك خێزانین و هه‌ر ئێك ژ مه به‌هرا خوه د پاشه‌رۆژا ڤێ كومپانیێ دا هه‌بت و پێكڤه كاربكه‌ین …\nپشتى گوتارا سه‌درى خه‌لك چونه دناڤ هولا په‌رله‌مانى دا و په‌رله‌مانتارێن كورد خوه‌گه‌هاندینه فروكخانێ .\nپشتى گوتارا سه‌درى خه‌لك چونه دناڤ هولا په‌رله‌مانى دا و په‌رله‌مانتارێن كورد خوه‌گه‌هاندینه فروكخانێ . مالپه‌رێ خابیر / زاخۆ موقته‌دا سه‌در سه‌روكێ ره‌وتێ سه‌درى ل عێراقێ ئه‌ڤرۆ شه‌مبیێ 30 نیسانا 2016 ێ ل نه‌جه‌فێ گوتاره‌ك پێشكێشكر و تێدا ناڤبرى گه‌فكرن كو ئه‌گه‌ر گه‌ل ببته پالپشت بۆ وى دێ رویبرى گه‌نده‌لكارا …\nماموستایێن ئاینى ل حه‌له‌بچه ل سه‌ر رویدانا ئه‌ینیێ یا دوو مزگه‌فتێن هه‌ولێرێ هاتنه ده‌نگ .\nماموستایێن ئاینى ل حه‌له‌بچه ل سه‌ر رویدانا دوهى یا دوو مزگه‌فتێن هه‌ولێرێ هاتنه ده‌نگ . مالپه‌رێ خابیر / زاخۆ هنده‌ك ژ ماموستایێن ئاینى ل پارێزگه‌ها حه‌له‌بچه د به‌یانامه‌یه‌كێ دا ئیدانا هێرشێن دوهى ئه‌ینیێ 29نیسانێ 2016ێ بۆ سه‌ر دوو مزگه‌فتێن باژێرێ هه‌ولێرێ كرن . ماموستایێن ئاینى دڤێ به‌یانامێ دا داخواز ژ …\nل قامشلو 5 ئه‌ندامێن ئاسایشێ هاتنه كوشتن وچوارێن دیتر برینداربون .\nل قامشلو 5 ئه‌ندامێن ئاسایشێ هاتنه كوشتن وچوارێن دیتر برینداربون . مالپه‌رێ خابیر / زاخۆ ل سپێده‌هیا ئه‌ڤڕۆ شه‌مبیێ 30 نیسانا 2016ێ ، هێرشه‌كا خۆه‌كوژی یا داعشێ هێزێن ئاسایشا قامشلۆ رۆژئاڤایی كوردستانێ كره ئارمانج ، و دئه‌نجامدا پێنج ئه‌ندامێن ئاسایشێ هاتنه كوشتن و چوار ێن دى ژى برینداربون . ل …\nل باشیقێ داعش هێرشێ دكت بۆ سه‌ر پێشمه‌رگه‌ى و شكه‌ستنێ دئینت .\nل باشیقێ داعش هێرشێ دكت بۆ سه‌ر پێشمه‌رگه‌ى و شكه‌ستنێ دئینت . مالپه‌رێ خابیر / زاخۆ ل سپێده‌هیا شه‌مبیێ 30 نیسانێ 2016ێ ب درێژیا 25 كێلو مه‌ترا چه‌كدارێن رێكخراوا تیوریا داعشێ ل باشیقه هێرشكریه پێشمه‌رگه‌ى ب تانگێن مینكرى و پێشمه‌رگه‌ى ژى به‌رسڤا هێرشێ دایه به‌لێ قوربانى به‌ر پێشمه‌رگه‌ى كه‌فتینه . …\nپێشمه‌رگه د پێشره‌ویێ دايه ل باشورێ كه‌ركوكێ دژى داعشێ .\nپێشمه‌رگه د پێشره‌ویێ دايە ل باشورێ كه‌ركوكێ دژى داعشێ . مالپه‌رێ خابیر / زاخۆ پشتى بۆردومانه‌كا سەخت یا فڕۆكێن جەنگێ یێن هه‌فپه‌یمانا و تۆپخانەیێن هێزێن پێشمەرگەى ، ل حاڵێ نوكه‌دا ئۆپەراسیۆنا ڕزگاركرنا چەند گونده‌كێن باشوورێ كەركوكێ ده‌ست پێكریه . ل دویف زانیاریێن كوردیو، هێزێن پێشمەرگەى د ئوپه‌رسیونا ئه‌ڤرۆ شه‌مبیێ 30 …\nپەرلەمانتاره‌كێ پارتی : ل ڤان نێزیكا حكومەت دێ گۆڕانكاریا ل خشتێ موچه‌یاندا كت .\nپەرلەمانتاره‌كی پارتی : ل ڤان نێزیكا حكومەت دێ گۆڕانكاریا ل خشتێ موچه‌یاندا كت . مالپه‌رێ خابیر / زاخۆ شوان ئەحمەد ئەندامێ فراكسیۆنا پارتی ل پەرلەمانێ كوردستانێ ، ڕاگەهاند : ھەر ده‌مه‌كێ داھاتیێ حكومەتێ ھەرێما كوردستانێ ب هێته زێده‌كرن ، پێداچوون ب سیسته‌مێ پاشكەفتكردنا موچەیێ فەرمانبەراندا دێ هێته كرن و پاشكه‌فت …\nئینانا پانزینێ بۆ دهوكێ هاته سه‌ربه‌ستكرن و دیڤداچوون ژى ل پانزینا خراب دهێته كرن .\nئینانا پانزینێ بۆ دهوكێ هاته سه‌ربه‌ستكرن و دیڤداچوون ژى ل پانزینا خراب دهێته كرن . مالپرێ خابیر / زاخۆ ماموستا عبدالصمد تێلى سكرتێرێ سه‌روكێ جڤاتا پاریچزگه‌ها دهوكێ و به‌رپرسێ لژنه‌یا سوته‌مه‌نى و پێشه‌سازى بۆ ژێده‌رێن راگه‌هاندنێ دیاركر : ل 27-4-2016 مه وه‌ك لژنا سوته‌مه‌نى و پێشه‌سازى ل ئه‌نجومه‌نێ پارێزگه‌هێ سه‌ره‌دانا …\nڤيديو : چه‌ند رويدانه‌كێن سه‌ير يێن ترۆمبێلان .


بەرز راگرتنی یادی ساڵوەگەڕی گیانبەختكردوو *شێركۆ مەعارفی* / بە وێنە – زاگرۆس پۆست\nماڵەوە / سیاسی / بەرز راگرتنی یادی ساڵوەگەڕی گیانبەختكردوو *شێركۆ مەعارفی* / بە وێنە\nبەرز راگرتنی یادی ساڵوەگەڕی گیانبەختكردوو *شێركۆ مەعارفی* / بە وێنە\nسێ شه‌ممه 4 تشرینی دووه‌م 2014\tسیاسی, کوردستان, هەواڵ 159 جار خوێنراوه‌ته‌وه\nژمارەیەك لە چالاكان و هەڵسووڕاوانی بزاوتی شۆڕشگێڕانەی كوردستان بە بۆنەی 13ی مانگی خەزەڵوەر ساڵیادی لەسێدارەدانی هەڵسووڕاوی سیاسی كورد و ئەندامی *كۆمەڵەی زەحمەتكێشانی كوردستان* لە سەر گڵكۆی ئەو گیانبەختكردووە ئامادەبوون.\nبە پێی هەواڵێ كە بە *زاگرۆس پۆست* گەیشتووە، ژمارەیەك لە چالاكان و هەڵسوڕاوانی بزاوتی شۆڕشگێڕانەی كوردستان رۆژی دووشەممە بە بۆنەی ساڵوەگەڕی گیانبەخت كردنی چالاكی سیاسی كورد و ئەندامی *كۆمەڵەی زەحمەتكێشانی كوردستان* که لە لایەن كۆماری ئیسلامی ئێرانەوە ساڵی رابردوو ئێعدامكرا، هاوڕێ لەگەڵ دایكی شەهید *شێركۆ مەعارف* لەسەر گڵكۆکەی ئامادەبوون.\nیەكێك لەو هەڵسوڕاوانە بە *زاگرۆس پۆست*ی راگەیاندووە كە، لە سەر گڵكۆی شەهید شێركۆ چەند پرسیارێكم ئاراستەی دایكی ئە وشەهیده, واتە دایە روقییە” كردووە و ئەویش وەڵامی داوەتەوە. لە وەڵامی یەكێك لە پرسیارەكان سەبارەت بە بیروبڕوا و هەڵسوكەوت و پێگەی شەهید شێركۆ دایكی وەڵامی داوەتەوە كە: شێركۆ كەسێكی خۆشەویست و دڵسۆز و خەمخۆر و جێگا متمانەی هەموو هاوڕێیان و بنەماڵەكەی بوو و بڕوایەكی پتەوی بە رێبازەكەی و وەدیهێنانی ئازادی و رزگاریی كوردستان هەبوو.\nهەروەها دایە روقییە ئاماژەی بەوە داوە كە، شێركۆ جێگای شانازیی كۆمەڵانی خەڵكی كوردستانە و بە شەهید بوونی بنەماڵەكەی لە هەموو دوونیا سەربەرز كرد و بێگومان هیچ كات خوێنی بەفێڕۆ ناچێ، چوونكە ئەو رێگایە هەر درێژەی دەبێت و منیش وەكوو دایكی ئەو شەهیده بەئەمەگە هەتا هەتایە سەرم بەرزە.\nسێ شه‌ممه 4 تشرینی دووه‌م 2014 لە 19:08\nدەستی دایە رقییە و تەواوی دایکانی شەهیدانی ڕێی ئازادی کوردستان ماچ ئەکەم…


ئاسایشى هه‌ولێر: گروپێكى سه‌رچاوه‌ى دابه‌شكردنى مادده هۆشبه‌ره‌كان ده‌ستگیر كرا – wazho.net\nئاسایشى هه‌ولێر: گروپێكى سه‌رچاوه‌ى دابه‌شكردنى مادده هۆشبه‌ره‌كان ده‌ستگیر كرا\nنیسان 17, 2021\t1583158 جار خوێندراوەتەوە\nبەڕێوەبەرایەتی گشتی مادە هۆشبەرەکان دەستگیرکردنی باندێکی گەورەی بازرگاکانیی مادەهۆشبەرەکانی ڕاگەیاند و دەڵێت، ئەو گروپە سەرچاوەی دابەشکردنی ماددەهۆشبەرەکان بوون لەشاری هەولێر و گەنجانێکی زۆریان ئالودەی ماددەهۆشبەرکان کردووە.\nبه‌ڕێوه‌به‌رایه‌تی نه‌هێشتنی مادده هۆشبه‌ره‌كانی سه‌ر به به‌ڕێوه‌به‌رایه‌تی گشتی ئاسایش/ هه‌ولێر، بڵاویكرده‌وه، ئه‌و 10 كه‌سه‌ی ده‌ستگیركراون مادده‌ی هۆشبه‌ریان پێبووه و بازرگانیشیان پێوه‌كردووه.\nئاماژه به‌وه‌ش كراوه، مادده هۆشبه‌ره‌كان به بڕ و جۆری جیاواز ده‌ستیان به‌سه‌ردا گیراوه، كه به‌م جۆره بووه، له چالاكی یه‌كه‌م، 2 كلیۆ و 569 گرام هیرۆیین، 1 كیلۆ و 680 گرام كریستال، 984 گرام حه‌شیش، 680 گرام تلیاك و 580 گرام جامایكا ده‌ستی به‌سه‌ردا گیراوه لەگەڵ 9 تۆمه‌تبار.\nبه گوێره‌ی راگه‌یه‌ندراوه‌كه لە چالاکی دووەم لە نزیك به‌ستۆره، بازرگانێك به 3 مادده‌ی هۆشبه‌ر له جۆری تلیاك ده‌ستگیركراوه.\nوه‌ك له راگه‌یه‌ندراوه‌كه‌دا هاتووه، تۆمه‌تباره‌كان به گوێره‌ی یاسای 25ی مادده هۆشبه‌ره‌كان په‌ڕاوی لێكۆڵینه‌وه‌یان بۆ كراوه‌ته‌وه و ره‌وانه‌ی به‌رده‌م دادوه‌ری لێكۆڵینه‌وه كراون.\nPrevious سه‌رۆكی حكومه‌ت: هیچ شه‌ره‌فێك له ژن كوشتندا نییه\nNext سلێمانی ده‌بێته هه‌رێمی سه‌ربه‌خۆ ؟


گوڵاڵە.. سەدان دۆنم زەوی كورد تێكدەدرێن\nبەبیانووی بوونی مۆڵگەی داعش تێیاندا، هێزە عیراقییەكان 500 دۆنم زەوی كشتوكاڵی كورد لە گوندەكانی ئوم حونتە و شێخ باوە و فرەج و سلێمان وەهاب و ئیسلاح-یان تەختی زەوی كرد و بەهۆیەوە چەندین درەختی بەردار لەناوچوون.\nلەوبارەیەوە مەولود قادر كە گوندنشینێكی كوردە بە PUKmedia ی راگەیاند: دوای ئەوەی لەماوەی چەند هەفتەی رابردوودا، لەلایەن هێزە عیراقییەكانەوە بە بیانووی بوونی مۆڵگەی داعش تێیاندا، زەوییە كشتوكاڵییەكانی گوندی ئوم حونتەی سەربە ناحییە گوڵاڵە تەختی زەوی كران، دانیشتوانی گوندەكە داوایانكرد هاوشانی باخەكانی ئەوان دەبێت زەوی گوندەكانی دیكەش تەخت بكرێن.\nوتیشی: لەسەر قسەی ئەوان هێزە عیراقییەكان 500 دۆنم زەوی و باخی گوندەكانی دیكەشیان تەختی زەوی كرد و سەدان داری درەختی چەند ساڵەیان لەناو برد.\nراشیگەیاند: راستە زەوی گوندی ئوم حونتە بووەتە مۆڵگەی تیرۆرستانی داعش بەڵام، زەوی گوندەكانی شێخ باوە و فرەج و سلێمان وەهاب و ئیسلاح، دانیشتوانەكەی پاسەوانی باخەكانیان كردووە و داعش خۆی تێدا حەشار نەداوە.\nPUKmedia زمناكۆ یەحیایی\nبە ڤیدیۆ.. لە گوڵاڵە سەدان دۆنم زەوی كورد تێكدەدرێت...


هاوڵاتیان له‌سه‌ر جێبه‌جێکردنى رێنماییه‌کانى ته‌ندروستى بۆچونى جیاواز ده‌خه‌نه‌روو\nسه‌ره‌راى به‌رزى ئاماره‌کانى تووش بوونى هاوڵاتیان به کۆرۆناو توندکردنه‌وه‌ى رێکاره‌کانى وه‌زاره‌تى ناوخۆ، به‌ڵام به‌شێک له خه‌ڵک متمانه‌یان به بوونى ڤایرۆسه‌که نییه‌و بۆچونى جیاواز باس ده‌که‌ن.\nرۆژى شه‌ممه، 30ى ئایارى 2020، پیاوێکى ته‌مه‌ن 37 ساڵ که باوکى دوو منداڵ، به‌هۆى تووشبوونى به کۆرۆنا له نه‌خۆشخانه‌یه‌کى سلێمانى گیانى له‌ده‌ستدا.\nبه‌پێى ئاماره‌کانى وه‌زاره‌تى ته‌ندروستى حکومه‌تى هه‌رێم تا ئێستا حه‌وت که‌س له هه‌رێمى کوردستان به ڤایرۆسى کۆرۆنا گیانیان له‌ده‌ستداوه و ده‌یانى دیکه‌ش تووشى ڤایرۆسه‌که بوون و چه‌ند که‌سێکیش له‌ژێر چاودێرى وردى پزیشکیدان.\nهه‌روه‌ها له عێراق رۆژانه سه‌دان که‌س تووشى ڤایرۆسه‌که ده‌بن و له‌سه‌ر ئاستى وڵاتانى جیهان تا ئێستا زیاتر له شه‌ش ملیۆن که‌س تووشى کۆرۆنا بوون و نزیکه‌ى 373 هه‌زار که‌س گیانیان له‌ده‌ستداوه.\nبه‌شێک له هاوڵاتیانى هه‌رێمى کوردستان پێیانوایه ئه‌و ڤایرۆسه‌ى له کوردستان هه‌یه جیاوازه و خه‌ڵک ناکوژێت و وه‌کو وڵاتانى دیکه نییه‌و به‌شێکیش به مه‌ترسیدار ناوى ده‌به‌ن و خۆپارێزى ته‌ندروستى جێبه‌جێ ده‌که‌ن.\nعه‌بدوڵا بابه‌کر، ته‌مه‌ن 51 ساڵ، کاسپکار له‌ناو بازاڕى سلێمانى به هاوڵاتى وت" هیچ له‌کۆرۆنا ناترسم، چونکه متمانه‌م به هیچ بریارێک و قسه‌یه‌کى ئه‌م حکومه‌ته نیه، بۆیه کۆرۆناش به ده‌ردى به‌ڵێن و بریاره‌کانى دیکه‌یانه".\nئه‌و کاسپکاره‌ى ناو بازارى سلێمانى وتیشى:"بوونى نه‌خۆشى کۆرۆنا راست نییه‌و ته‌نیا بۆ بێده‌نگکردنى خه‌ڵکه، ئه‌وانه‌ى گیانیان له‌ده‌ستداوه نه‌خۆشى دیکه‌یان هه‌بووه".\nگۆران عومه‌ر، هاوڵاتیه‌کى ترى شارى سلێمانییه‌و کارى میوه‌فرۆشى ده‌کات و ئه‌ویش متمانه‌ى به حکومه‌ت و لێپرسراوانى دیکه نییه که باس له بوونى کۆرۆنا ده‌که‌ن له هه‌رێم و به هاوڵاتى وت" دۆخى ته‌ندروستى له‌م وڵاته‌دا زۆر باش نییه‌و ناتوانن شت بۆ خه‌ڵک بکه‌ن، بۆیه ئه‌و ڤایرۆسه هه‌ر بێته هه‌رێمى کوردستانه‌وه هه‌موومان وێران ده‌بین، بۆیه سیقه‌م نیه هاتبێت".\nگۆران پێشیوابوو باسکردنى کۆرۆنا له‌لایه‌ن حکومه‌تى هه‌رێمه‌وه بۆ کپکردنى ناره‌زایه‌تییه‌کانى هاوڵاتیانه" ده‌ترسن خۆپیشاندان بکرێت بۆیه باسى کۆرۆنا ده‌که‌ن".\nناجیه قادر، ژنێکى ته‌مه‌ن 51 ساڵ ده‌مامک و ده‌ستکێشى به‌کارهێنابوو له‌کاتى گه‌ڕانه‌وه‌ى له‌سه‌ر کاره‌که‌ى بۆ هاوڵاتى ئاماژه‌ى به‌وه‌کرد گرنگه هه‌موو خه‌ڵک ئاگادارى رێنمایه‌کان بێت و خۆى بپارێزێت، چونکه ئه‌م ڤایرۆسه هه‌یه‌و مه‌ترسیداره‌و گاڵته‌ى پێناکرێت.\nناجیه وتیشى:" من له‌لاى خزم و که‌س و کار گاڵته‌م پێده‌که‌ن و به ترسنۆک ناوم ده‌به‌ن، به‌داخه‌وه هه‌ندێک خه‌ڵک ئاوا بیر ده‌کاته‌وه، به‌ڵام خۆم ده‌پارێزم و رێنماییه‌کانى ته‌ندروستى جێبه‌جێ ده‌که‌م".\nدوێنێ محه‌مه‌د قادر، وته‌بێژى وه‌زاره‌تى ته‌ندروستى حکومه‌تى هه‌رێمى کوردستان له چاوپێکه‌وتنێکیدا له‌گه‌ڵ هاوڵاتى جه‌ختى له‌وه‌کرده‌وه که هاوڵاتیان له‌به‌رده‌م مه‌ترسییه‌کى گه‌وره‌ى ڤایرۆسى کۆرۆنادان و ئه‌وه‌ى دووپاتکرده‌وه که به‌رزبونه‌وه‌ى تۆمارکردنى تووشبوانى کۆرۆنا له‌م چه‌ند رۆژه‌ى رابردوو نیشانه‌ى ئه‌وه‌یه که ڤایرۆسه‌که له کۆڵان و گه‌ره‌ک و شه‌قامه‌کان و کۆمه‌ڵگادا بڵاوبووه‌ته‌وه.\nوته‌بێژى وه‌زاره‌تى ته‌ندروستى پێشیوابوو نابێت هاوڵاتیان متمانه‌یان به ڤایرۆسه‌که نه‌بێت، وتى:" له نه‌خۆشخانه‌کاندا ده‌یان که‌س له‌ژێر چاودێرى وردى پزیشکیدان و سه‌دان که‌س که‌ره‌نتینه کراون... مه‌ترسییه‌که ئه‌وه‌یه ئێستا ئه‌وانه‌ى ئێستا تووش ده‌بن به‌رکه‌وتنیان له‌گه‌ڵ خه‌ڵکى دیکه هه‌یه".\nشاره‌زایه‌کى ده‌روونى و په‌روه‌رده‌یى ده‌ڵێت به‌شێکى زۆر له هاوڵاتیان تووشى شڵه‌ژانى و نائارامى بوونه‌ته‌وه له دۆخێکى ده‌رونى ناجێگیردان.\nمحه‌مه‌د نه‌جیب، رێنمایکارى په‌روه‌رده‌یى و ده‌روونى به هاوڵاتى وت:"خه‌ڵک به‌جۆرێکه زۆرێک خه‌وتن و خواردنیان لێ تێک چووه ئه‌گه‌ر پزیشک پشکنینیان بۆ بکات ئه‌شێ توشى نه‌خۆشى دیکه‌ش هاتبن، هه‌ندێ له‌و خه‌ڵکه‌ى وا ترساون وه‌ک به‌رزى فشارى خوێن و شه‌کره و گرفتى گه‌ده، ئه‌ویش به هۆى ئه‌و دڵه‌ڕاوکێ تونده‌ى ژماره‌یه‌ک له هاوڵاتى تووشى هاتووه".\nئه‌و رێنماییه په‌روه‌رده‌کاره باس له‌وه‌ش ده‌کات که، ناتوانرێت بوترێت دۆخه‌که گه‌وره کراوه به‌وپێیه‌ى ئه‌م ڤایرۆسه له جیهاندا هه‌یه و نکۆڵى لێ ناکرێ، به‌ڵام وه‌ک ئه‌و ده‌ڵێت، پێشتر ڕێکاره‌کان توندتربوون بۆیه خه‌ڵکیش ناچار بوو پابه‌ند بیت، بۆیه هه‌ر ئه‌وه‌نده‌ى قه‌ده‌غه لابرا به‌هۆى ئه‌و په‌یوه‌ندییه کۆمه‌ڵایه‌تییه و هاتوچۆ زۆر بووه ئه‌وه‌ش واى کرد نه‌خۆشییه‌که زیاتر بڵاوببێته‌وه.\nمحه‌مه‌د نه‌جیب ئه‌وه‌ش روونده‌کاته‌وه بۆ هاوڵاتیان و ده‌ڵێت:" پابه‌ند نه‌بن به‌ڕاستى کاره‌سات ڕووده‌دات ڕێژه‌ى توشبوان زیاتر ده‌بێت، چونکه خودى ده‌زگاکانى ته‌ندروستیش ئاماژه به‌وه ده‌که‌ن به‌هۆى که‌مى و سنورداربوونى جێگا و نه‌بوونى ئامێرى پێویست مه‌ترسى گه‌وره هه‌یه و ئه‌گه‌ر وا بروات دۆخه‌که له کۆنترۆڵى ئه‌وانیشدا نامێنێت".\nئه‌و ماوه‌یه‌ى گۆڕان بۆ حکومه‌تى دیارى کرد کۆتایى هات\nدواى گه‌یشتنى ده‌روێشه‌کان؛ قوباد تاڵه‌بانى ده‌روازه‌ى باشماخى داخست\nوه‌زاره‌تى دارایى خشته‌ى نوێى مووچه‌ى سه‌رجه‌م وه‌زاره‌ته‌کانى بڵاوکرده‌وه\nوه‌زاره‌تى دارایى بڕیارێکى نوێى ده‌رکرد\nهه‌په‌گه بۆ تورکیا هه‌فتانین ده‌کاته دۆزه‌خ\nفه‌رمانده‌یه‌کى سه‌ربازى ئێران هه‌ڕه‌شه له تورکیا ده‌کات\nمەسرور بارزانی داوایەک ئاراستەی حکومەتی عێراق دەکات\nسوپاى لیبیا: جه‌نگى راسته‌قینه‌مان له‌گه‌ڵ تورکه داگیرکه‌ره‌کاندایه\nجۆن بۆڵتن: به‌لاى ئه‌ردۆغانه‌وه ئه‌و کورده باشه که مردووه\nمیدیاى کاغه‌ز متمانه‌یه‌کى بوێرانه‌و کێبڕکێکاری سۆشیال میدیا ده‌کات\nئه‌مه‌ریکاو وڵاتانى عه‌ره‌بى داواى راگرتنى هێرشه‌کانى تورکیا بۆ سه‌ر هه‌رێم ده‌که‌ن\nتا ئه‌م ساته‌ش داهاتى هه‌رێمى کوردســــــتان به‌مه‌رکه‌زیى لاى حکومه‌ت نییه


هۆشداری دەدرێت بە دەنگدەرانی ئەمەریکا پشودرێژبن لەگەڵ ئەنجامەکانی هەڵبژاردندا\nئەو کاربەدەستانەی بەرپرسیارن لە پاراستنی هەڵبژاردنی سەرۆکایەتی داهاتووی ئەمەریکا هۆشداری دەدەن لەوەی کە ڕەنگە گەورەترین مەترسی شەپۆلێکی زانیاری بێسەروبەربێت لەلایەن نەیارانی ئەمەریکاوە لە چەند کاتژمێرێکدا پاش داخستنی بنکەکانی دەنگدان لە سەرانسەری وڵاتەکە.\nکاربەدەستان ترسی ئەوەشیان هەیە ئەمە لە کاتێکدا بێت کە وڵاتەکە لە هەستیارترین ساتەوەختدا دەبێت، کاتێک بەشێکی زۆری ئەمەریکاییەکان چاوەڕوانی ئەنجامەکانی هەڵبژاردن دەکەن لە ڕۆژی دەنگداندا، بەڵام بەهۆی زۆری دەنگدان بە ڕێگای پۆستە لەمساڵدا و دەنگدانی پێشوەخت بەهۆی پەتای کۆرۆناوە، ڕەنگە ئەو ئەنجامانە لە شەوی هەڵبژاردن یان تەنانەت ڕۆژی دوواتریش دەرنەکەون.\nکریستۆفەر کرێبس بەڕێوەبەری ئاژانسی ئاسایشی ئەنتەرنێتی و ئاسایشی ژێرخانی ئەمەریکا ڕۆژی سێشەممە گوتی " ڕەنگە ئەمە کاتێکی زیاتر بخایەنێت بۆ ژماردنەکان بەهۆی زیادبوونی دەنگدانی غیابی ".\nلە پەیامێکدا بۆ دەنگدەران ڕایگەیاند " پێویستە هەندێک پشودرێژ بن، دیموکراسیەت لە شەوڕۆژێکدا دروست نەبوو."\nکریستۆفەر کرێبس بەڕێوەبەری ئاژانسی ئاسایشی ئەنتەرنێتی\nئەمە یەکەم جار نییە کرێبس هۆشداری لەم جۆرە بدات، بەڵام پەیامەکە لە ئێستادا گرنگی زیاتری هەیە لە کاتێکدا کەمتر لە دوو مانگ ماوە بۆ هەڵبژاردنەکان و سەرنجێکی زۆریش لەسەر دەنگدان بە ڕێگای پۆستەیە.\nترێڤەر تیمۆنس کاربەدەستی باڵای زانیارییەکان بۆ بەڕێوەبەرایەتی دەرەوەیی ویلایەتی کۆلۆرادۆ، دەڵێت یەکێک لەو شتانەی کە کاربەدەستانی هەڵبژاردن باسی لێوە کارکردنە لەگەڵ چاوەڕوانییەکانی خەڵکی و دەزگاکانی ڕاگەیاندن بۆ ئەوەی ئامادەبن."\nکۆلۆرادۆ یەكێکە لەو چەند ویلایەتەی کە ڕێگا دەدات هەمو ئەوانەی خۆیان بۆ دەنگدان ناونوسی کردووە بتوانن بە ڕێگای پۆستە دەنگ بدەن و دەنگەکانی خۆیان چەند هەفتەیەک بەر لە هەڵبژاردنەکان بنێرن. بەشێکی زۆری ویلایەتەکانی تر گۆڕانکارییان لە پرۆسەکانیاندا کردووە و نوێیان کردۆتەوە بۆ ئەوەی لەم ساڵ بەهۆی نیگەرانییەکانی کۆڤد19 بتوانرێت دەنگ بە ڕێگای پۆستە بدرێت.\nبەڵام بڕیار لەسەر ئەوەی لە چ کاتێکدا ویلایەتەکان دەتوانن دەستبکەن بە ژماردنی ئەو دەنگانەی بە ڕێگای پۆستە دراوە جیاوازە.\nبە پێی یاسا کاربەدەستانی کۆلۆرادۆ دەتوانن 15 ڕۆژ بەر لە هەڵبژاردن دەستبکەن بە ژماردنی دەنگەکان هەرچەندە ئەنجامەکان ڕاناگەیەنرێن هەتا ئەو کاتەی هەڵبژاردنی تەواو نەبێت.\nبە پێچەوانەی ئەو بەلایەنی کەم 15 ویلایەت ژماردنی دەنگەکان دەستپێناکەن هەتا هەڵبژاردنەکە کۆتایی نەیات. ویلایەتەکانی تریش لە ناویاندا جۆرجیا، مشیگەن، پێنسڤانیا و ویسکانسن کە دەنگەکانی دیموکراتەکان و کۆمارییەکان تیایدا زۆر لە یەک نزیکن، ژماردنی دەنگەکان دەستپێناکەن هەتا ڕۆژی هەڵبژاردن.\nدوواکەوتنی ئەنجامەکانی هەڵبژاردن\nلەگەڵ زیادبوونی ژمارەی دەنگدان بە ڕێگای پۆستە، کاربەدەستانی زۆربەی ویلایەتەکان چاوەڕوان دەکەن ژمارەیەکی بێپێشینەی دەنگ بە ڕێگای پۆست بدرێت.\nدەرەنجامی ئەمەش رەنگە ئەمەریکاییەکان شەوی هەڵبژاردن بۆیان دەرنەکەوێت ئایا سەرۆک ترامپ یان جێگری سەرۆکی پێشو جۆ بایدن کامیان بۆ چوارساڵی داهاتوو وڵات بەڕێوە دەبەن.\nتیمۆنس دەڵێت " ڕەنگە ئێمە لە ڕۆژی سێشەممە 3 ی مانگی 11 ئەمەمان بۆ دەرنەکەوێت."\nکاربەدەستانی هەڵبژاردن دەڵێن ئامانجی ئەوان ئەوەیە دڵنیابن لەوەی کە دەنگدەران ئاگاداربن لەو شیانانە و دوودڵ نەبن لە دەنگدان.\nماتیو ماسترسەن ڕاوێژکارێکی باڵای ئاسایشی ئەنتەرنێت لە وەزارەتی ئاسایشی نیشتمانی دەڵێت " سەرنجی ئێمە لەسەر دروستکردنی ورەو هێزی خەڵکی ئەمەریکایە".\nهۆشداری لە دژی زانیاری هەڵە\nبەشێکی سەرەکی پلانەکە کارکردنە لەگەڵ ویلایەتەکان و کاربەدەستانی خۆجێهی و لەگەڵ کۆمپانیاکانی تۆڕە کۆمەڵایەتییەکان بۆ ئەوەی بەردەوام دەنگدەران ئاگاداربکرێنەوە لەسەر ئەوەی کەی و چۆن زانیاری ڕاستودروست بەدەستبهێنن.\nبەتایبەتی کاربەدەستانی CISA هۆشداری دەدەن بە دەنگدەران خۆیان دووربگرن لەو زانیاریانەی کە لە سەرچاوەیەکی سەر بە ڕوسیاوە پێیان بگات بەتایبەتی دەزگا ڕاگەیاندنەکانی وەکو RT و Sputink ی سەر بەڕوسیا و هەروەها Ruptly کە خۆیا بە ئاژانسێی دەنگوباسی نێونەتەوەیی لەقەڵەم دەدات.\nبەرپرسی کاروباری دەرەوەی ویلایەتی مشیگەن جۆسلن\nبەرپرسی کاروباری دەرەوەی ویلایەتی مشیگەن جۆسلن بێنسن لە میانەی دانیشتنێکی کۆمیتەی ئاسایشی نیشتمانی ئەنجومەنی نوێنەران مانگی ڕابوردوو گوتی هەوڵەکان بۆ گومان دروستکردن لە نێو دەنگدەرانمان لەم ساڵدا لە هەموکات زیاتر لە سەرچاوەی ناوخۆیی و دەروەییشەوە دروستکراون. ئەو گوتی " ئێمە بە هاوکاری وەرزشوانان، ڕێبەرانی بازرگانی و کەسانی تری کاریگەر هەوڵمان داوە ئەو زانیاریانە لەبەردەست نە‌هێڵین کە وا دەکات دەنگدەران دژی پرۆسەکە بن."\nلە هەمان کاتدا کاربەدەستان لە چەند کۆمپانیایەکی کەرتی تایبەت کار دەکەن بۆ دڵنیاکردنەوی دەنگدەران کە بزانن سیستمی دەنگدان پارێزراوە.\nکرس لاسکن جێگری سەرۆکی سیستمی ئاسایشی لە سیستمەکانی هەڵبژاردن و سۆفتوێری کە زۆرترین ئامێری دەنگدانی ئەمەریکای دروستکردووە دەڵێت " هەموو ڕاهێنانێکی سەر مێز، هەموو تاقیکردنەوەیەک، هەموو خەملاندنێکی مەترسی و لاوازییەکان ئەوەمان پێدەڵێت کە بەرگرییەکی باشمان هەیە."\nئەو گوتیشی " ئەگەری ئەوەی ئامێری شوێنی دەنگدان جا ئامێری دەنگەدانەکە بێت یان سکانکردن، ئەگەری ئەوەی ئەم شتانە هاکبکرێن بۆ دەستکاریکردنی ئەنجامی نافەرمی زۆر کەمە."\nلە کۆتاییدا کاربەدەستانی هەڵبژاردن هیوادەخوازن کە دەنگدەر لەوە تێبگات کە تەنها لەبەرئەوەی لەوانەیە ئەنجامی کۆتایی هەڵبژاردنەکە دوابکەێت مانای ئەوە نییە هەڵەیەک هەبێت.\nماسترسن لە ئاسایشی نیشتمانی دەڵێت " ئەمە تەنها شێوازی کارکردنی پرۆسەکەیە".\nئەو گوتیشی " کاربەدەستانی هەڵبژاردن تیشک دەخەنە سەر ڕاستی و دروستی ئەنجامەکان، ئەوان پرۆسەی ژماردنەکە ئەنجام دەدەن و تۆش ئەنجامەکان بە متمانەو و ڕاستی بەدەستدەهێنیت هەروەکو چۆن چاوەڕوان دەکەیت."


* دامەزراندنی چەند کارمەندی تایبەت بەخۆیەوە، تا بەردەوام ناوەڕۆکی کوردیپێدیا باشتر بکرێت. | 📕 پەڕتووکخانەگەورەترین و پۆلێنکراوترین پەڕتووکخانەی دیجیتاڵی کوردی! - (10,760) پەڕتووک | |\n📊 بابەت 371,719 | وێنە 58,078 | پەڕتووک PDF 10,760 | فایلی پەیوەندیدار 40,121 | 📼 ڤیدیۆ 165 | 🗄 سەرچاوەکان 14,009 |\n👫 بەرزان هەستیار - بەرزان عەلی سەعید (نەجار) | 🏷 پۆل: کەسایەتییەکان | زمانی بابەت: 🏳 کوردیی ناوەڕاست\n1. 👁 12-09-1963


:: AM:11:29:11/09/2019 \nخەندە فاتیح محەمەد /26 ساڵ/ شێوەكارێكی شاری سلێمانییە، ئەگەرچی بڕوانامەی بەكالۆریۆسی لە بەشی ئینگلیزی كۆلێژی زمان بەدەست هێناوە، بەڵام لە هونەری شێوەكاریدا دەستڕەنگینە. خەندە لەم دیمانەیەی "وشە"دا وەك خۆی دەڵێ، كەسێكی ڕۆحانییە و زۆربەی كارەكانیشی وێنەی سروشتن، ئەویش بەو ئامانجەی هەستێكی خۆش و ئاسوودەیی لای بینەر دروست بكات.\nدەستپێكی كاری هونەریت لە بواری شێوەكاری كەی بوو؟\nلە تەمەنی منداڵیمەوە بوو كە لە قۆناغی یەكەمی قوتابخانە بووم، لەو كاتەوە حەز و خولیایەكی زۆرم بۆ هونەر هەبووە، لە منداڵییەوە بەشداری پێشانگە هاوبەشەكانی قوتابخانەم دەكرد و هەمیشە دەستخۆشی و ستایشی تابلۆكانم دەكرا لەلایەن خێزان و هاوڕێ و مامۆستا و كەسە نزیكەكانم، منیش بەو هۆیەوە ڕۆژ لە دوای ڕۆژ زیاتر خووم بە وێنەكێشانەوە دەگرت و هەستم بەوە دەكرد وزە و توانای باشم هەیە لەم بوارەدا.\nتا ئێستە خاوەنی چەند تابلۆی؟\nزیاتر لە 40 تابلۆی هونەریم كێشاوە، بەڵام هەندێك كاری ترم هەیە دەچنە چوارچێوەی هونەری پەیكەرسازی و سیرامیك و كاری ڕیسایكلین، واتە بەگشتی ئیشم لەسەر زۆرینەی بوارەكانی هونەر و شێوەكاری كردووە.\nبەشداری هیچ پێشانگەیەكی تایبەت و هاوبەشت كردووە؟\nبەردەوام بەشداری پێشانگە هاوبەشەكانی قوتابخانە و زانكۆكانی سلێمانیم كردووە، بەڵام پێشانگەی تایبەت بە خۆم نەكردووەتەوە تا ئێستە.\nلە كاتی كێشانی تابلۆدا خەیاڵەكانت تێكەڵ بەچی دەبن و چ هەستێكت بۆ دێ؟\nخۆم كەسێكی ڕۆحانیم و زۆر حەز لە سەیركردنی سروشت دەكەم، جا لە ڕێی فۆتۆوە بێت یا بەشێوەی ڕاستەوخۆ، بۆیە زۆرینەی ئیشەكانم وێنەی سروشتن و ئیشكردنە لەسەر ڕەنگەكان و هارمۆنیا پێكەوە.\nبۆ كێشانی تابلۆكان چی بەكار دێنی؟\nتابلۆكانم زیاتر بە بەكارهێنانی بۆیەی ئەكریلیك یاخۆ زەیتی و فڵچە و چەقۆی پالێت دەكێشم. هەروەها تابلۆكان زیاتر باس لە جوانی و ئەو هێزە نهێنی و گەورەیەی سروشت و ڕەنگەكان دەكەن كە چۆن كاریگەری ڕاستەوخۆی لەسەر ڕۆحی هەموو مرۆڤێك هەیە و هەستێكی خۆش و ئارامی پێ دەبەخشێ.\nئامانج لە كارەكانم ئەوەیە هەستێكی خۆش بە رۆح مرۆڤی كورد بدەم و ئاسوودەیی لای بینەری ئیشەكان دروست بكەم، چونكە بە تێڕوانینی من هونەر سیحرە.\nلە چ كاتێكدا دەتەوێ تابلۆ بكێشی؟\nهەركات تابلۆیەك دەكێشم بۆ ماوەیەك هەست دەكەم چوومەتە ناو دنیایەكی پڕ لە جوانی و واقیعم جێهێشتووە، چونكە هەمیشە بیر لە جوانییەكانی گەردوون و ژیان و سروشت دەكەمەوە، كەمتر ئیشم لەسەر لایەنە ڕەشەكان و خەمەكانی كورد كردووە و بۆ شێوەكارانی ترم جێهێشتووە، چونكە من دەمەوێ ناخۆشییەكانی ژیان لە بیر گشت كوردێك ببەمەوە و دڵیان خۆش بكەم.\nبیرم لەوەش كردووەتەوە لە داهاتوودا هونەر بۆ ناساندنی سروشتی جوان و تایبەتی كوردستان بە دنیا بەكار بهێنم و سەرنجی گەشتیاران ڕابكێشم.\nهەوڵت داوە سوود لە بەرهەمی هونەرمەندانی تر وەربگریت، بەتایبەتی هونەرمەندە جیهانییەكان؟\nبەگشتی سەیری ئیشەكانی زۆرینەی هونەرمەندە جیهانییەكان دەكەم و ئەزموونی زۆرم لێ وەرگرتوون. هەروەها بە هونەرمەندە گەورەكانی وەك "لیۆناردۆ داڤنچی، ڤان كوخ، پیكاسۆ، دالی و فریدە كالۆ و گوستاڤ كلیمیت" زۆر سەرسامم.\nدەگوترێ هونەر ئازادی تەواو بە مرۆڤ دەدات، تۆ رات چییە؟\nبە بۆچوونی من هونەر زۆر فراوانە و سنووری نییە، هونەر كاتێك پێی دەگوترێ هونەر كە ئازاد بێ و گوێ بە كۆتوبەند نەدات تاك ئەوەی بە واقیعی دەگوزەرێ لە تابلۆكانیدا بەرجەستەی بكات.\nشێوەكاری بەلای تۆوە بەهرەیەكی خواییە، یان هەموو كەس ئەو تایبەتمەندییەی تێدا هەیە؟\nشێوەكاری بەهرەیە و توانای تایبەتی دەوێ، بەڵام پێم وایە ئەو بەهرەیە بە كاركردنی بەردەوام و ئەزموونی زۆر بەدەست دێت، واتە هەر كەسێك حەزی لێ بێت و هەوڵی بەردەوامی بۆ بدات، بەپێی كات دەتوانێ پێش بكەوێ و ببێتە نیگاركێش.\nجگە لە كاری شێوەكاری، دەستت لە بواری تری هونەریدا هەیە؟\nجگە لە شێوەكاری جارجارە گۆرانیش دەڵێم و پلانم بۆ ئەوەش هەیە كە بەشێك لەو بوارەی هونەریشدا بەرجەستە بكەم لە خۆمدا.\nهیچ پڕۆژەیەكی هونەریت هەیە لە ئایندەیەكی نزیكدا كاری لەسەر بكەیت؟\nهەوڵ دەدەم لە ئایندەدا زیاتر پێشانگەی تایبەت بە خۆم بكەمەوە و زیاتریش ئیش لەسەر تواناكانی خۆم بكەم و كورد بە جیهان بناسێم.


دكتۆره دلۆڤان محه‌مه‌د: ده‌رده پشیله نه‌خۆشی یه‌كی ترسناكه ئه‌گه‌ر توشی ئافره‌تی دووگیان بێت\nده‌رده پشیله یه‌كێك له‌و نه‌خۆشیانه‌ی كه له‌كوردستان وزۆر ناوچه‌ی جیهاندا بڵاوه. له‌ناو مر‌وڤ‌و ئاژه‌ڵه خوێنگه‌رمه‌كان‌و په‌له‌وه‌ریش دا هه‌یه. له‌ڕێی به‌ركه‌وتن له‌گه‌ڵ مشه‌خۆر Toxoplasma gondii ده‌گوازرێته‌وه‌و ده‌بێته هۆی زۆر نه‌خۆشی بۆ ژنان و كۆرپه‌له. بۆ زیاتر شاره‌زابوون به‌م نه‌خۆشی یه‌و هۆكارو چاره‌سه‌ر دكتۆره دلۆڤان محمد علی پسۆری نه‌خۆشی یه‌كانی ژنان و منداڵبون به‌م شێوه‌یه وه‌ڵامی چه‌ند پرسیارێكی داینه‌وه\nپرسیار: ده‌رده پشیله چی یه؟\nدلۆڤان محمد: ده‌رده پشیله یه‌كێكه له‌و نه‌خۆشیانه‌ی توشی ژنان ده‌بێت له ته‌مه‌نی سك پڕی و مناڵبووندا،\nله‌گه‌ڵ ئه‌وه‌ی كه ئه‌وه‌ی كه نه‌خۆشی یه‌كی ترسناك نی یه ئه‌گه‌ر تووشی كه‌سێك بێت كه به‌گری له‌شی ته‌واو بێت، به‌ڵام له‌هه‌موان كاتدا نه‌خۆشی یه‌كی ترسناكه ئه‌گه‌ر توشی ئافره‌تی دووگیان بێت یان توشی ئافره‌تێك چه‌ند مانگ پێش سك پڕبوون یان ئه‌و كه‌سانه‌ی به‌رگری له شیان لاوازه.\nده‌رده پشیله نه‌خۆشی یه‌كه كه توشی مرۆڤ و هه‌موو جۆره ئاژه‌ڵێك ده‌بێت، به‌ڵام مه‌ترسی دار نیه، ئه‌گه‌ر توشی كه‌سێك بێت كه به‌رگری له‌شی ته‌واوبێت.به‌ڵام ئه‌گه‌ر تووشی كۆرپه‌له بێت له‌سكی دایكیدا ئه‌وا تووشی چه‌نده‌ها ماكی ده‌كات كه له چاوو مێشكی كۆرپه‌له‌دا ده‌رده‌كه‌وێت به‌تایبه‌تی ئه‌گه‌ر له‌سه‌ره‌تایی سكه‌كه‌دا تووش ببێت، وه یان چه‌ند مانگێك پێش سك پڕبوون بێت، هه‌رچه‌نده له‌م كاته ناسكه‌شدا توانای گواستنه‌وه‌ی میكرۆبه‌كه كه‌مه له دایكه‌وه بۆ منداڵه‌كه له ڕێگه‌ی وێڵاشه‌وه، به‌ڵام ئه‌گه‌ر گواسترایه‌وه ئه‌وا ده‌بێته هۆی ده‌ركه‌وتنی چه‌نده‌ها ماك و نه خۆشی زكماكی تر و ته‌نانه‌ت له‌بارچونی سكه‌كه‌ش. به‌ڵام ئه‌گه‌ر دایكه‌كه له مانگه كانی كۆتایی سك پڕیدا تووشی ئه‌م نه‌خۆشی یه بوو ئه‌وان میكرۆبه‌كه زۆر ب خێرایی ده‌گوێزرێته‌وه بۆ كۆرپه‌له‌كه له‌ڕێگه‌ی وێڵاشه‌وه، به‌ڵام له‌م كاته دا مه‌ترسی كه‌متره وه كۆرپه‌كه تووشی نه‌خۆشی زگماكی و ماكه‌كانی نه‌خۆشی یه‌كه ناكات، چونكه كۆرپه‌له ته‌واو دروست بوه.\nهۆكاری ئه‌م نه‌خۆشی یه چی یه؟\nدلۆڤان محمد: ده‌رده پشیله به‌هۆی میكرۆبێكه‌وه توشی مرۆڤ ده‌بێت پێی ده‌وترێت(تۆكسۆپلازما گوندی_ Toxoplasma gondii) وه‌زۆربه‌ی تووشبوونی مرۆڤ به‌هۆی ئه‌و پشیله به‌ره‌ڵایانه‌وه ده‌بێت كه باڵنده‌و خشۆكه‌كان ده‌خۆن، كه‌متر له رێگه‌ی ئه‌و پشیلانه‌ی كه له‌ناو ماڵاندا به‌خێو ده‌كرێن ده‌بێت\nپرسیار: ڕێگه‌كانی تووش بون چین؟\nدلۆڤان محمد: ڕێگه‌كانی تووش بون به‌م نه‌خۆشی یه زۆرن له‌وانه:\n1. خواردنی سه‌وزه‌و میوه‌ی نه‌شۆراوه كه پیس بوو بێت به پیسایی پشیله\n2. خواردنی گۆشتی مه‌رو مانگا كه به‌شێوه‌یه‌كی باش نه‌كوڵێنرا بێت، كه هه‌ڵگری ئه‌و میكرۆبه بێت\n3. خواردنی هێلكه‌ی پیس بوو به میكرۆبه‌كه\n4. ده‌س دان له چاوو لوت و ده‌م دوای ده‌ست دان له گۆشتی نه‌كوڵاو یا شتنه‌وه‌ی سه‌وزه‌و میوه\n5. خواردنی شیری پیس بوو به نه‌خۆشی یه‌كه.\n6. خواردنی ئاوی پیس بوو به‌نه‌خۆشییه‌كه نزیكه‌ی 30_40%ی ئه‌و ئافره‌تانه‌ی له‌ته‌مه‌نی سك پڕ بوون ومنداڵبوندان، تووشی ئه‌م نه‌خۆشی یه بون دژه ته‌نی ئه‌م میكرۆبه له‌ناو له‌شیاندا هه‌یه، واته به‌رگریان په‌یدا كردوه دژی تووش بوون به‌م نه‌خۆشی یه بۆ جاری دووه‌م، به‌ڵام ئه‌م به‌رگرییه‌ش 100% نی یه، واته هه‌ندێك ئافره‌ت له‌وانه‌ی كه پێشووتر تووشی ئه‌م نه‌خۆشی یه بوون، له‌وانه‌یه بۆ جاری دووه‌م تووش ببنه‌وه ته‌نانه‌ت له‌كاتی سك پڕیشدا. به‌هه‌ر حاڵ 60_70%ی ئه‌وانه‌ی كه تووشی ئه‌م نه‌خۆشی یه ده‌بن پێشووتر تووش نه بوون و به‌رگریان نیه دژ به نه‌خۆشییه‌كه.\nپرسیار: نیشانه‌كانی ئه‌م نه‌خۆشی یه چین؟\nدلۆڤان محمد: نیشانه‌كانی ئه‌م نه‌خۆشی یه هه‌روه‌كو نیشانه‌كانی ئه‌نفلۆنزا وایه وه له‌وانه‌یه پێویست به چاره‌سه‌ر نه‌كات، وه ته‌نانه‌ت له‌وانه‌یه تووش بوو هه‌ست نه‌كات كه تووشی ئه‌م نه‌خۆشی یه بووه.\nبه‌ڵام كاتێك كه كۆرپه‌ی ناوسكی دایكی تووش ده‌بێت له ڕێگه‌ی دایكی تووش بووه وه ئه‌وا له‌وانه‌یه كۆرپه‌له له‌بار بچێت یا تووشی چه‌نده‌ها ماك و نه‌خۆشی زگماكی ببێت، وه‌هه‌روه‌ها ئه‌م میكرۆبه ده‌گوازرێته‌وه بۆ ئه‌و كۆرپانه‌ی كه شیری دایكی تووش بوو ده‌خۆن. له‌به‌ر ئه‌وه خۆپاراستن زۆر باشتره له چاره‌سه‌ركردنی ئه‌م نه‌خۆشی یه.\nپرسیار: خۆپاراستن چۆن ده‌بێت؟\nدلۆڤان محمد: خۆپاراستن له‌م نه‌خۆشی یه ئاسانه، ئه‌م ڕێنمایی یانه‌ی پێویسته په‌یره‌و بكرێت، به‌تایبه‌ت له‌كاتی سك پڕی و ئه‌وكه‌سانه‌ی كه به‌رگری یان لاوازه، چونكه ئه‌گه‌ر تووشی ئه‌م نه‌خۆشی یه ببن ئه‌وا له‌وانه‌یه ببێته هۆی هه‌وكردنێكی توندی مێشك، دڵ و سی و چاویش، وه له‌وانه‌یه ببێته هۆی مردنی نه‌خۆشه‌كه. ئه‌وانه‌ش:\n1. خواردنی ئه‌و گۆشتانه‌ی باش به‌ستویه‌تی و دواتر به باشی بكوڵێنرێت، چونكه میكرۆبه‌كه له پله‌ی گه‌رمی زۆر نزم و به‌رزدا ناژیت\n2. دوور كه‌وتنه‌وه له خواردنی گۆشتی ووشك كراو.\n3. دووركه‌وتنه‌وه له ده‌ست تێوه‌دانی پشیله‌و پاشه‌ڕۆو پاشماوه‌ی پشیله له‌ناو باخچه‌و ماڵدا\n4. له‌ده‌ست كردنی ده‌ست كێش و ده‌ست شتن به‌باشی به ئاوو سابون دوای ده‌ستدان وله‌ت كردنی گۆشتی مه‌ڕو مانگا\n5. له‌ده‌ست كردنی ده‌ست كێش و ده‌ست شتن به‌باشی به ئاوو صابون دوای ده‌ستدان و شتنه‌وه‌ی سه‌وزه‌و میوه، چونكه له‌وانه‌یه پیس بوو بێت به هێلكه‌ی ئه‌م میكرۆبه\n6. كوڵاندنی گۆشت به شێوه‌یه‌كی باش، پێویسته تا پله‌ی 160_180 بكوڵێنرێت.\n7. شتنه‌وه‌ی سه‌وزه‌و میوه به باشی و به شێوه‌یه‌كی دروست وه پاككردنه‌وه‌ی توێكڵ داره‌كان پێش خواردنیان.\n8. نه‌خواردنی هێلكه‌ی نه‌كوڵاو شیرێك كه په‌سته‌ره نه‌كرا بێت(واته پاك نه‌كرا بێته‌وه به‌ڕێگه‌ی زانستی)\n9. ده‌ست نه‌دان له ده‌م و لوت و چاو له‌كاتی ئاماده كردنی خواردندا\n10. ده‌ست شتن به‌شێوه‌یه‌كی باش دوای ئاماده‌كردنی گۆشت\n11. پێویسته ته‌خته‌ی ورد كردنی گۆشت پاك بشۆردرێتبه ئاوی گه‌رم و سابون دوای له‌ت كردنی گۆشت له‌سه‌ری.\n12. دوورخستنه‌وه‌ی مێش و مه‌گه‌ز له خواردن.\n13. ئاگاداری ئاوی پیس به كاتێك ده‌چیته ده‌ره‌وه یا ده‌چیت بۆ سه‌یران، پێویسته وباشتر وایه ئاوی پاك له‌گه‌ڵ خۆت ببه‌یت بۆ به‌كارهێنان و خواردنه‌وه بۆ ئه‌وه‌ی خۆت به دوور بگریت له‌م نه‌خۆشییه.\n14. به‌كارهێنانی ده‌ست كێشی تایبه‌ت له‌كاتی كاركردن له باخچه دا(چ ماڵه‌وه یان له باخچه‌ی ده‌ره‌وه)وه ده‌ست شۆردن به ئاوو سابوون دوای ته‌واو بوونی كاركردن له باخچه‌كه‌دا.\nپرسیار: چاره‌سه‌ری ئه‌م نه‌خۆشییه چیه؟\nدلۆڤان محمد: چاره‌سه‌ری ئه‌م نه‌خۆشییه له‌لایه‌ن پزیشكی پسپۆره‌وه ده‌بێت به به‌كارهێنانی چه‌ند ده‌رمانێك له‌وانه:\nسه‌لفا دایه‌زین ( Sulfadiazine)\nسپایرا مایسین ( Spiramycine)\nئه‌م ده‌رمانانه بۆ ماوه‌ی مانگێك یاخود چه‌ند مانگێك ده‌بێت.\nدكتۆره دلۆڤان محه‌مه‌د عه‌لی\nله‌دایك بووی ساڵی 1974\nده‌رچوی كۆلیژی پزیشكی زانكۆی سلێمانی بۆ ساڵی 1998_1999\nخوێندكاری ماسته‌ر له زانكۆی قاهیره_میسر


هاوشێوه‌ى غاز نرخی بەنزینیش گرانبوو - SNN\nHome›ئابووری›هاوشێوه‌ى غاز نرخی بەنزینیش گرانبوو\nهاوشێوه‌ى غاز نرخی بەنزینیش گرانبوو\nپڕكردنه‌وه‌ى به‌نزین له وێستگه‌یه‌كى سووته‌مه‌نى | فۆتۆ: Alexandra Koehn\nبەڕێوەبەری چاودێری بازرگانی سلێمانی رایده‌گه‌یه‌نێت: لەدوای كۆتاییهاتنی ئەو گرێبەستەی كە بۆ هاوردەكردنی سووتەمەنی واژووكرابوو، لە ئێستادا بە نرخی نوێی دۆلار سووتەمەنی لە جۆری بەنزین هاوردە دەكرێت، ده‌شڵێت: “هاوشێوەی نرخی غازی ماڵان نرخی بەنزینیش بۆ هەرسێ جۆرەكەی 25 دینار بۆ هه‌ر لیترێك زیادبووه”.\nسۆران عەبدولغەفور، بەڕێوەبەری چاودێری بازرگانی سلێمانی بە SNNی راگەیاند: “دوای ئەوەی ئەو گرێبەستەی كە بۆ هاوردەكردنی سووتەمەنی لەنێوان كۆمپانیاكانی هاوردەكردنى سووتەمەنی كرابوو كۆتاییهات، لە ئێستادا بە نرخی نوێی دۆلار سووتەمەنی هاوردەى هەرێم دەكرێت، بەوهۆیه‌شەوە بۆ هەر لیترێك بەنزین لە جۆرەكانی: نۆرماڵ موحەسەن و سۆپەر، بڕی 25 دینار زیادیكردووە”.\nوتیشى: “لە ئێستادا یەك لیتر بەنزینی نۆرماڵ بە 475 دینار و بەنزینی جۆری موحەسەن بە 525 دینار، هەروەها بەنزینی جۆری سوپەریش بە 625 دینار دەفرۆشرێت، بەرزكردنەوەی نرخەكان پەیوەندی بە ئێمەوە نییە و لە دەسەڵاتی ئێمەدا نییە، بەڵكو ئەمە پەیوەندی بە بۆرسەی جیهانی و هەروەها بەرزبوونەوەی نرخی دۆلارەوە هەیە”.\nبەڕێوەبەری چاودێری بازرگانی سلێمانی ئەوەشی خستەروو: “ئێمە نازانین لە رۆژانی داهاتوودا نرخی دۆلار و دینار لە چ نرخێكدا جێگیر دەبن، بەڵام لە هەر حاڵەتێكی بەرزبوونەوەی زیاتری نرخی دۆلار و هەروەها بەرزبوونەوەی زیاتری نرخی نەوت لە بازاڕی جیهاندا بێگومان نرخی بەنزینیش زیاتر گران دەبێت”.\nبەرزبوونەوەی نرخی بەنزین لەكاتێكدایە كە هەر بەهۆی بەرزبوونەوەی نرخی دۆلار، ویڕای ئەوەی نرخی زۆربەی شمەك و كاڵاكان بەرزبوونەوەیان بەخۆیانەوە بینیوە لەهەمان كاتیشدا نرخی بتڵێك غاز لە حەوت هەزار و 500 دینارەوە بۆ هەشت هەزار و 500 دینار بەرز كرایەوە هه‌فته‌ى رابردوو.\nگرنگترین مانشێتی ئەمڕۆ یەکشەممە 3/1/2021ی رۆژنامە وەرزشییەکانی ئیسپانیا\n“لە چەند ساڵی رابردوودا 17 ملیار دۆلارمان لە گروپەکانی سەر بە ئێران ...\nشه‌وى رابردوو پاسه‌وانه‌كانى لقى 12ى پارتى ته‌قه‌یان له خۆپیشانده‌رانى هه‌ڵه‌بجه كردووه\nلە پشدەر 4 تۆمەتبار بە بڕێک زۆر دۆلاری ساختەوە دەستگیردەکرێن\nتەندروستیی سلێمانی روونکردنەوەیەک بڵاودەکاتەوە\nئەندامێکی لیژنەی دەستپاکی عێراق: %90ی سامانی دەوڵەت دزراوە\nقوباد تاڵەبانی ئابووریناسێكی جیهانی دەهێنێتە هەرێم\nباشترین و خراپترین یاریزانی ریاڵ مەدرید بەرامبەر بەرشەلۆنە بە دیاری کرا


کورد.. پاشکۆیەتی لەبەغداو وێرانەی ناوماڵەکەی - ئاوێنه\nکورد.. پاشکۆیەتی لەبەغداو وێرانەی ناوماڵەکەی\nلەو چەند ساڵەی بەشداری کورد لەپرۆسەی سیاسی بەغدا لەدوای رووخانی رژێمی سەدام کورد هەمیشە گرفتی لەبەشداریکردنەکە هەبووەو پێیوابووە کە لایەنە باڵادەستەکانی بەغدا کار بەپڕەنسیپی شەراکەت ناکەن کە هەموو لایەک لەدەستووری عێراق لەسەری ڕێککەوتوون.\nئەو رەخنانەی کورد لایەنە سیاسیەکانی کوردستان بەتایبەتیش ئەوانەی لەبەغدا لەپۆستە ئەسایەکانن کاتێک بەخەمخۆری بۆ کورد هەژماردەکرێن کە ئەگەر رەخنەکان لەسەر داکۆکیکردن لەسەر مافەکانی کوردو هەرێمی کوردستان بنن یەس ئایا ئەوەیان ڕاستە؟\nهەموو لایەک دەزانین کە کورد کاراکتەری سەرەکی بوو لەبیاکردنەوەی عێراقی دوای سەدام، بەڵام هەر لەسەرەتاو تا ئێسالش کە باس لەکابینەی تەکنۆکراتی تازە دەکرێت هیندە عەوداڵی پۆست‌و دەستکەوتی حزبی بوونە، لەغەمی داخوازیەکانی خەڵک نەبوونە، ئەوە نە تۆمەتە پێیان دەکرێت نەبیویژدانیشەو ئەو نموونەی کە حاکمی کاتی ئەمریکی لە غێراق (پۆل بریمەر) لەیاداشتەکانی خۆی بەناوی (ساڵێک لەعێراق) هیناویەتەوە بەوەی دەڵێت:\nکورد لەنێوانی مافەکانیان‌و پارە بە مەرجی پێدانی پارە هاتن بەشداریان لەپرۆسەی سیاسی کرد هەر دوای ئەوەش دەبینین لەسەرەتایی پیکهێنانی هەموو کابینەکان لە سەردەمی (عەلاوی‌و جەغفەری‌و مالکی‌و عەبادی) شەڕەکە زیاتر بۆ هەریسەیە نەک بۆ پرسێکی وەک ماددەی (١٤٠) کە ئایندەی ناوچەیەکی گرنگی کوردستانی پێوە گرێدراوە کە ساڵانیکی زۆرە لەنێوان و کوردو دەوڵەتی عیراق کێشەیان لەسەرە.\nکێشەکانی نێوان بەغداو هەرێمی کوردستان کاریگەری زۆری لەسەر سەنگ‌و بەشداری کورد کورد لەکابینەی عەبادی هەبووە بەجۆرێک کە وەزیرەکان نەتوانن وەک پێویست داکۆکی لەمافەکانی خەڵکی کوردستان بکەن، لەنمونەی ئەوەی خودی وەزیری دارایی کە لەپشکی کوردبوو نەک لەپرسی بودجە هیچی بۆ هەرێم نەکرد، یان ڕێکتر بڵێین پێی نەکرا، بگرە لەسەرفکردنی پارەی گەنمی جوتیاران کە مافی جوتیارانی کوردستان بوو کارێکی ئەوتۆیان بۆنەکرا\nجا ئەگەر لە کابینەکانی ڕابردوو کورد بە هیز و یەکگرتووەوە مەرجەکانی خۆی کە وەک باسکرا مەرجی پۆست بوونە زیاتر دەخستە روو وە لیشیلن وەردەگیرا چونکە بەغدا ئەگەر زۆریش مەبەستی نەبووبێ کورد بەشداری بکات فشارەکانی ئەمەریکا دەیگەیاندن بە ڕیکەوتن , ئەوا ئەمجاریان لە کابینەکەی عەبادی کە ئێستا لەبەردەم گۆرانکاریە چ لەوەی رابردوو وە ئەوەی ئێستاش کە ناونراوە کابینەی تەکنۆکرات، بەشداری کورد هێندە بەلاوازیە تەنانەت لەجاری ڕابردوو بۆ نیو کاتژمێریش چاوەڕوانی کوردیان نەکرد بگرە ئەو کاتەی کابینەی عەبادی ڕاگەیاندرا نوێنەرانی کورد لەدەرەوەی هۆڵی ئەنجوومەنی نوێنەران بوون، دیسان فشارەکانی ئەمەریکاو نوێنەری یوئێن کورد گێڕایەوە ناو هۆڵی پەرلەمان‌و بەشداری‌و سوێندخواردنی وەزیرۆە کوردەکان کرایە پاشکۆی مەراسیمی کابینەی عەبادی , کە بەراستیش کورد ئەمجارەیان هەر زۆر بە زەقی پاشکۆبووە و نوێنەراکنی لەکابینەیە زۆر بێدەسەڵات بوونە کە ئەمەشیلن هۆکاری زۆربوونە.\nلەگه‌ل هەموو ئەوانەی لە سەرەوە باسمانکرد کێشەکانی نێوان بەغدا و هەرێمی کوردستان کاریگەری زۆری لەسەر سەنگ و بەشداری کورد کورد لە کابینەی عەبادی هەبووە بەجۆرێک کە وەزیرەکان نەتوانن وەک پێویست داکۆکی لەمافەکانی خەڵکی کوردستان بکەن , لە نموونەی ئەوەی خودی وەزیری دارایی کە لە پشکی کوردبوو نەک لە پرسی بودجە هیچی بۆ هەرێم نەکرد و یان ڕیکتر بڵێین پێی نەکرا بگرە لە سەرفکردنی پارەی گەنمی جوتیاران ,کە مافی جوتیارانی کوردستا بوو بەوەی گەنمیان بە حکومەتی ناوەند فرۆشتووە دەبێت بەغدا پارەکەیان بداتەوە کارێکی ئەوتۆیان بۆنەکرا.\nلێرەدا دەپرسین کە ئایا ئەو جۆرە بەشداریەی کورد لەپرۆسەی سیاسی بەغدا لەبەرژەوەندی کێدایە کە ئایا لایەنە سیاسیەکانی کوردستان تاکەی دەتوانن باوەڕ بەخەڵکی خۆیان دینن کە بەشداری ئەوان لەسەر داوایی دۆستەکانیانە؟\nئایا کاتی ئەوە نەهاتوە بۆ جارێکیش بیت کورد بڵێت نەخێر، پۆستەکانتان بۆ خۆتان کیشەی کورد لەبەغدا پۆست نیە، بگرە ئیمە مافی خۆمان دەوێت؟\nبێگومان ئەوەشیان کاتێک دەبێت کە کورد خۆی یەکلابکاتەوە لەگەڵ بەغدا کە ئایا دەیوێـت لەگەڵ بەغدا بێت یان پشت لەبەغدا دەکات‌و بژاردەی تری دەبێت سیاسەتی خۆرمژ لەهەردوو دینانی دەکات نە لێرە وڵاتێکی سەربەخۆمان هەیە کە بنەماکانی دەوڵەتی پیرفێکت بیت‌و متمانەی خەڵکی لەسەر بێت نەبەشاریمان لەبەغدا بۆتە مایەی خیروخۆشی بۆ خەڵکی کوردستان.\nوابڕوا چیتر خەڵکی کوردستان بەرگەی ئەو سیاسەتە چەوتە ناگرێت بەوەی لەپێناوی پۆست‌و پایەی بەغدا دەستیان لەولا بەرنەبێت‌و لیرەش ئیدیعای گەورە بکەین و چاویشمان هەر لەولا بێت.\nکات کاتی بریاری یەکلاکەرەوەیە بەوەی نە ئەو هەزیلیەی لە بەغدا بۆ پۆست قەبوولی دەکەن چارەسەرە، نەئەو پەرتەوازەیەی نیو ماڵی کورد لەهەرێمی کوردستان خزمەتمان ناکات ,وەرن ناو ماڵی کورد ریکبخەنەوە، بەرژەوەندیە حزبی‌و کەسیەکان وه‌لا بنین‌و کات کاتی دەستپێشخەری دلسۆزانەیە بۆ چارەسەری ئەو دۆخەو و بەکارخستنەوەی پەرلەمانی کوردستان، ئەوەی ئەو سەروەریەی پێدەبڕێت ناوی دەچێتە نیو دەفتەری سەروەریەکان‌و ئەوانەشی کە بەرپرسن دەبێت پێیان بڵێین: مێژوو رەحەم بەکەس ناکات.\nبڵاوكراوه‌ته‌وه له 06-04-2016


چالاکی تۆڕێکی سیخوڕی پاراستن لە سلێمانی! کاریان چییە و خەریکی چیین؟!\nSunday, 03.02.2014, 12:00\nمەبەست لە بوونی دەستگای هەواڵگریی، تەواوکەر و پاراستنی ئەو سیستەمەیە کە دەوڵەت و کۆمەڵگای مەدەنی پێ بەڕیوەدەبرێت، بەبێ بوونی دەزگای هەواڵگریی هیچ سیستەمێکی ئیداریی وڵاتێک ناتوانیت بەڕیوەبچێت. ئەگەر ولاتێک دەستگایەکی هەواڵگریی تایبەت پاریزگاری لێنەکات و لە مەترسی دەرەکی و ناوخۆ نەیپارێزێت، رێگا لە کاری تیرۆریستیی و فەساد و پیسخۆری نەگرێت، ناتوانێت سەقامگیر و بەردەوام بێت. بە واتایەکی تر دەبێت کاری ئەم دەستگایانە پاراستنی ئاسایشی ناوەوەی وڵات، پاراستنی بەرژەوەندیی نەتەوەیی و نیشتیمانی و پاراستنی ئەو سیستەمە بێت، کە وڵات و دەوڵەت بەڕێوە دەبات، بۆ نمونە لە ئەمەریکا دەستگای هەواڵگری ئەمەریکی (CIA) ، ئاژانسی ئاسایشی نەتەوەیی (NSA) ، هەروەها FBI ، کە تا رادەیەک رۆڵی دەزگای ئاسایشی هەرێمی کوردستانی هەیە.\nئەو وڵات و دەوڵەتەی پێی دەگوترێت ئەمەریکا، کە ئەمڕۆ لەسەر پێ خۆی راگرتووە، بەهۆی ئەم دەستگایانەوە ماونەتەوە، لە بەریتانیاش دەزگای هەواڵگری بەریتانی (M.I.6) و خزمەتگوزاری ئاسایش (M.I.5) ، لە روسیاش (FSB)، لە ئیسرائیل موساد، لە تورکیا میت، لە ئێران ئیتیلاعات، ... هتد. هەروەک چۆن ئێسکی لەشی مرۆڤ بە پێوە دەوەستێنێت و راوەستاوە، دەتوانین رۆڵی ئەو دەستگایانەش بەو شێوەیە بۆ پێکهاتەی کۆمەڵگا و سیستەمی وڵاتەکە پێناسە بکەین، ئەو دەستگایانەی لەسەرەوە ناویان هاتووە حیزب دروستی نەکردوون (جگە لە روسیا کە دروستبوونی (FSB) مێژووەکەی بەستراوە بە KGB وپارتی کۆمۆنیستی رووسیەوە، بەڵام پاراستنی بەرژەوەندی باڵای نەتەوەی روس لەسەرو حیزبەوە راگیراوە). هاولاتییەکی ئەمەریکی، ئینگلیز، روس، جولەکە، ئێرانییەکی ئیسلامی، تورکێکی کەمالی، تا رادەیەک رێزی تایبەتی خۆیان بۆ ئەو دەستگایانەی وڵاتی خۆیان هەیە، دەزانن بۆ چ ئامانجێک دروست بوون و چ ئەرکێکی گەورەیان پێ سپێردراوە.\nکوردستان، تا ئیستا وەکو دەوڵەت بوونی نییە، تەنانەت لە دوای دروستبوونی هەرێمی کوردستانەوە، مەرجەکانی بوونە نەتەوەبوونیشی کەوتۆتە گومانەوە، پارتیی و یەکێتیی ئەو هەرێمە بەڕیوەدەبەن، ئامانج و ستراتیژێکی تایبەت بە دەوڵەتی کوردیی، تەنانەت، کوردبوونیشیان نییە، بە پراکتیک کوردیان وەک نەتەوە پێناسە نەکردووە، خاکی کوردستانیان وەک مێژووەکەی لە عێراق جیانەکردۆتەوە، هەرێمی کوردستان، لەناو دەوڵەتی عێراقدایە، هەروەک چۆن ویلایەتێکی ئەمەریکی لەناو وڵاتی ئەمەریکادایە، تەنها لە رووی ئیدارییەوە کۆمەڵێک یاسای تایبەت بە خۆی هەیە، هەرێمی کوردستانیش لە عێراقدا ئاوایە، وەزیرێکی هەرێمی کوردستان کاتێک بیەوێت پرۆتۆکۆلێک لەگەڵ وڵاتێکی دیکەدا واژوو بکات. دەستەڵاتی وەزیرێکی عێراقی نییە، بۆیە هەڵە و ناحاڵییبوونە ئەگەر زۆر کەس پێی وابێت لە دوای راپەڕین، کورد بە مافی خۆی گەیشتووە و هەرێمێکی سەربەخۆی هەیە، بە پێچەوانەوە لەسەردەمی حوکمی سەدام و پێشووتریشدا کورد و باشووری کوردستان، نەتەوەیەکی تێکشکاو و نیشتیمانەکەی (باشور) سێ پارچە نەبوو. ئەرکی دەستگا هەواڵگرییەکانی پارتیی و یەکێتیی، بەپێچەوانەی سروشتی دەستگا هەواڵگرییەکانی وڵاتانی تر، رەفتاریان کردووە و دەیکەن، چونکە مێژووەکەیان ئەوە دەڵێت کە دەبێت ئەمە بکەن، کە ئیستا دەیکەن، نەک وەک ئەوەی بەرژەوەندی گەلی کورد دەخوازێت ئەوە بکرێت.\nئەو دەستگا هەواڵگریانەی لە کوردستاندا بوونیان هەیە، دروستکراوی دوو حیزبی دەسەڵاتدارن، ئەو دوو حیزبەش دوو بنەماڵە بەڕیوەی دەبەن، هەر لە سروشتی بەڕیوەبردنی ئیدارەی هەرێمدا دەردەکەوێت، کە دەستگا هەواڵگرییەکانیش ئامانجیان تەنها پاراستنی بنەماڵە و حیزبە، نەک پاراستنی بەرژەوەندی نەتەوە و نیشتیمان. کاتێک مەسعود بارزانی لە ٣١ / ٨ / ١٩٩٦ دا سوپای بەعسی کرد بە هەولێردا، بیل کلینتۆن سەرۆکی ئەمەریکی وتی: ئەگەر من ئەو کارەم بکردایە، یەکسەر پاسەوانەکەی خۆم دەیکوشتم، پاسەوانەکەی کلینتۆن کارمەندێکی ئاسایشی نەتەوەیی ئەمەریکا بوو، ئەو پاسەوانە ئەرکی ئەوە نییە تەنها پاسەوانی گیانیی سەرۆکی وڵاتەکەی بێت، بەڵکو ئەرکێکی گەورە و پیرۆزتری هەیە، ئەویش پاریزگاری خاک و نیشتمانی ئەمەریکا و پاراستنی بەرژەوەندیی گەلی ئەمەریکییە.\nلە هەرێمی کوردستاندا پارتیی و یەکێتیی دوو دەستگای هەواڵگریی تایبەت بە خۆیان هەیە: دەستگای زانیاریی، دەستگای پاراستن، هەروەها دەستگای دژە تیرۆر و دەستگای ئاسایش.\nلە ئێران دروست کراوە، لە ژێر کۆنتڕۆڵی حکومەتی ئێراندایە و سەرپەرشتی دەکات، مەرجی کارکردن لەم دەستگایەدا ئەوەیە کە دەبێت ئەو سیخوڕە یەکێتیی بێت. زۆربەی ئەندامانی ئەم دەستگایە مەیلیان بەلای بنەماڵەی تالەبانییشدا هەیە، لە هەمانکاتدا سەر بە ئیتیلاعاتی ئێرانیشن و زانیاریی بە ئێران دەدەن، بۆ نمونە ئێران داوای چییان لێ بکات دەبێت بەجێی بهێن، وەک تەسلیمکردنەوەی هەر کوردێک، بەتایبەتی کوردی رۆژهەڵات، یان بە دوو قۆڵی تیرۆرکردنی هەر کەسێکی تر کە بزانن لە دژی بەرژەوەندی و سیاسەتی ئێران کار دەکات.\nلە پاڵ ئەو کارانەی سەرەوەدا دەستگای زانیاریی، هەڵدەستێت بە کۆکردنەوەی زانیاریی لەسەر هاوڵاتیانی کورد و هەڵسوکەوت و تاقیکردنەوەی زمان و ژیر زمانی خەڵکی، تا بزانێت چۆن بیردەکەنەوە، زۆربەی ئەو زانیارییانەی، کە ئێران تەنانەت وڵاتانی تر وەکو ئەمەریکا، تورکیا، ئیسرائیل یان هەر لایەنێکی تر پێویستیان پێی بێت ئەمان پێیان دەفرۆشنەوە. فرۆشتنەوە بەو مانایەی، زۆربەی کارمەندانی دەستگای زانیاریی، کار بۆ ئەو لایەنانەش دەکەن و پەیوەندییان هەیە، لە پێناو بڕێ پارەدا زانیاریی پێویست کۆدەکەنەوە و دەفرۆشن.\nئەرکێکی تریشیان، لە سنوور دەسەلاتیاندا کۆکردنەوەی زانیاریی لە سەر حیزبەکانی دیکەیە وەک پارتی، گۆڕان، ئیسلامی و حیزبەکانی تر.\nدەستگای زانیاریی، زیندانی تایبەت بە خۆی هەیە، لەوێدا کاری ئازاردان و کوشتن و شاردنەوەی لاشەی گیراوەکانی تێدا ئەنجام دەدرێت. هەر کەسێک لەگەڵ ئەم دەستگایانەدا کار بکات، ناتوانێت دەست لە کار بکێشێتەوە و واز بهێنێت، خاڵی وەستان و کۆتایی، یان گەڕانەوە نییە، وازهێنان واتە تێداچوون و لەناوبردن. ئەم دەستگایە وەک دەستگای پاراستن لە ناوچەکانی ژێر دەستەڵاتی پارتییدا چالاکیی سنوردارە ، بەڵام پارتیی بە پێچەوانەوە رێگای پێدراوە و چالاکترە.\nدەستگای هەواڵگری پاراستن:\nئەرکەکانی ئەمیش هەروەک دەستگای زانیارییە، لەگەڵ تورکیادا پەیوەندییان تۆکمەتر و بەهیزترە، هەروەها لەبەر ئەوەی مێژووی دەستگای پاراستن ئەوەش دەخوازێت، کە هاریکاری ئیتیلاعاتیش بکات و لەگەڵ ولاتانی دیکەشدا دەست تێکەڵ دەکات. ئەم دەستگایە مەنسوری کوڕی مەسعود بارزانی بەڕێوەی دەبات، بەو واتایەی تەنها لە پێناو خزمەتی بنەماڵەی بارزانییدایە، نەک کورد، ئەم بنەماڵەیەش لە خزمەتی داگیرکەر و دوژمنانیی کورددان. دەستگای هەواڵگری پاراستن لەگەڵ دەستگای زانیاریی، هاریکاریی و لێکنزیکبوونەوەیان هەیە، ئەویش لەو خاڵەدا یەک دەگرنەوە، کە بۆ خزمەتی داگیرکەر و دوژمنانی کورد، زانیاریی لەسەر هاوڵاتیانی کورد ئاڵوگۆڕ دەکەن، دانانی خەسرەو گوڵمحەمەد بە جێگری مەسرور بارزانی بۆ ئەو مەبەستە بوو.\nدەستگای دژە تیرۆر:\nهەمان کاری دەستگای زانیاریی بەڕێوە دەبات، تەنها جیاوازییەک، هەبێت، ئەویش ئەوەیە، کە ئەم دەستگایە راستەوخۆ سەر بە بنەماڵەی تالەبانییە و دەستکراوەیە بۆ کوشتن و بڕیین و تیرۆرکردنی ناحەز و نەیارانی بنەماڵەی تالەبانیی، هەرچی زانیارییەک لە نێو دەستگای زانیارییدا هەیە، ئەمان لەبەر دەستیاندایە و بەکاری دەهێنن، ئەوانەی لەناو ئەم دەستگایەدا کار دەکەن، کەسانی پیاوکوژ، بێ ویژدان و خوێن ساردن، ئاستی خوێندەورایی و هەستی نەتەوەییان نییە، زیاتر عەشایریانە بیردەکەنەوە و رەفتار دەکەن، بۆیە هەر ئەرکێکیان پێ بسپێردرێت، بێ سێ و دووکردن ئەنجامی دەدەن، یەکسەر دەمامکی خۆیان دەکەن تا نەناسرێنەوە، پیسترین کاری قێزەوەندیی نامرۆڤانە ئەنجامی دەدەن، لە کاتی پشوویاندا خەریکی خواردنەوە و رابواردنن تا ئەو کاتەی فەرمانێکیان بۆ دەردەچێت وەک هەڵقەلەگوێیەک بەجێی دەهێنن، جگە لە کوشتن و بڕین هیچ ئەرکێکی تریان نییە.\nپارتیی و دەستگای پاراستن چالاکانە لەناوچەکانی ژێر دەستەڵاتی یەکێتییدا، لە سلێمانی و کەرکوک، بێ ترس و بێخەم کاری خۆیان ئەنجام دەدەن، چەندین تۆڕی نهێنییان هەیە، هەر یەکە کاری تایبەتی خۆی پێسپێردراوە.\nکوردستانپۆست توانی زانیاریی لە سەر یەکێک لەو تۆڕانە بەدەست بهێنێت، کە ماوەیەکی دوور و درێژە لە سلێمانیی و کەرکوک و ناوچەکانی تر سیخوڕی بەسەر هاوڵاتیان و نووسەر و رۆژنامەنووسانەوە دەکەن، موو نەرم و کەوییان دەکەن بۆ پارتیی.\nکەسێک، کە وەک کادیرێکی لقی ٢١ی پارتیی خۆی بە کوردستانپۆست ناساند، چەند زانیارییەکی لە سەر تۆڕێکی ترسناکی دەزگای پاراستن لە سلێمانی ئاشکراکرد، لە توێی ئەو زانیارییانەدا ناوی چەندین کەسی تێدایە، سەرەتا ئەوەشی باس کرد، کە بەهۆی ئەوەی بنەماڵەی بارزانی و پارتیی قایمکار و نهینی پارێزن، بەڵام حاڵی پارتیی و بنەماڵەی بارزانی لە یەکێتی نیشتیمانی باشتر نییە، بە قسەکانییدا ئەوەی درکاند، وتی: گەرەنتیتان دەدەمێ، ئەگەر حاڵ وا بڕوات و چەند مانگێکی تر خەڵکی کوردستان بێ مووچە بێت و حکومەتی مالکیی ئاوا مامەڵە لەگەڵ هەرێمی کوردستاندا بکات، پارتی بە فویەکی مالکی دەکەوێت، چونکە بنەماڵەی بارزانی مەستی دەسەڵات و پارە و دزیی و رابواردنن، ئاگایان لە خۆیان نەماوە، بەنمونە من، کە کادیرێکی چالاکیی ئەو حیزبەم و لە ناو دەزگای پاراستندا کار دەکەم، ئیستا بڕوام پێیان نەماوە، فەسادیی و بێ متمانەیی، هەروەها تەپیین و داڕوخانی موراڵ و ئەخلاق سەرتاپای رێکخستنەکانی ناو پارتیی گرتۆتەوە، کەس متمانەی بەکەس نەماوە.\nئەو تۆڕەی کە لە سلێمانی زۆر چالاکن ئەمانەی خوارەوەن:\nیەکێک لەوانەی، لەناو ئەو تۆڕەدا کار دەکات، ناوی ستیڤان شەمزینییە، ناوی تەواوی ئەم کەسە: ستیڤان ئه‌حمه‌دی سه‌ید عه‌لی، كۆنه كۆمۆنیسته، هەر له رادیۆی كۆمۆنیستەکانەوە لە سەرەتای نەوەدەکاندا، كاری كردووه. پرۆفایلی ئەم کەسە ئەگەر هەڵبدەمەوە، ئاوای تێدا نووسراوە:\nباوكی سه‌ره‌تا شیوعی و پاشان بوو به پارتی، له به‌شی پاراستن كاری دەكرد. بنه‌ماڵه‌ی ستیڤان هه‌موو پارتین و چه‌ندین كه‌س له ئه‌ندامانی بنه‌ماڵه‌كه‌ی كار بۆ پاراستن ده‌كه‌ن. خوشکی ستیڤان هاوسەری هیوا ئەحمەد مستەفایە، کەم کەس ئەمەی زانیوە، کە تا دوای ١٧ی شوبات بەرپرسی لقی چوار بوو لە سلێمانی، خوشکێکی تری لە فڕۆکەخانەی هەولێر بەناوی نەقیب دالیا ئەحمەد سەید عەلی لە بشكنین و ئاسایشی فڕۆکەخانەی هەولێر وەك چاودێرێكی پاراستن كار دەكات.\nستیڤان تا پێش ١٧ شوبات هەر بە نهێنی کاری دەکرد و کاری تەنها ئەوە بوو، دەچووە ناو خەڵکەوە و پەیوەندیی بە نووسەر و رووناکبیر و هونەرمەندانەوە دەکرد، تا دەمیان تاقی بکاتەوە و بەردەوام راپۆرت بەرزبکاتەوە بۆ دەزگای پاراستن، ماوه‌یه‌ك وه‌ك نووسه‌رێکی سه‌ربه‌خۆ خۆی پیشان دەدا.\nئەو سەرچاوەیە هاتە سەر باسەکە و وتی: لە دوای ١٧ی شوبات گۆڕانکارییەکی گەورە لە نێو لقی چواری پارتیی رووی دا، ئەمەش بە گواستنەوەی هیوا ئەحمەد مستەفا دەستی پێکرد، ستیڤان شەمزینی پلەی عەقیدی لەناو پاراستندا هەیە، دەزگای پاراستن هیوا ئەحمەد مستەفا و ستیڤان شەمزینی دەرمانخوارد کرد، تا ئیستا روون نییە هۆی ئەم دەرمانخواردنە چییە، هیوا ئەحمەد مستەفا و ستیڤان شەمزینی لە یەک کاتدا بە پەلە سەفەری دەرەوەی کوردستانیان کرد و چوونە نەمسا، لەوێ دەرکەوت، کە هەردووکیان دەرمانخوارد کراون، لە نەمسا توانیان چارەسەریان بۆ بکەن، هەرچەندە تەندروستی هەردووکیان تا ئیستا زۆر باش نییە، ئیتر پاراستن دوای ئەو هەوڵە وازی لێهێنان. ئەوەی سەیر و جێگای گومانە، هەردووکیان لەناو پاراستندا ماون و کاری خۆیان دەکەن.\nستیڤان ماوه‌یه‌ك چووه گرده‌كه به مه‌به‌ستی چاودێری و زانیاریی وەرگرتن لەسەر بزووتنەوەی گۆڕان، پەیوەندیی راستەوخۆی بە هێمن هه‌ورامی، شه‌ماڵی گومرگ و عیسمه‌ت ئەر‌گوشییەوە هەبوو. باش ماوەیەک لە گردەکە گومانیان لێکرد ناچار گرده‌كەی جێبهێڵت، دەستی کرد بە نووسین دژی بزووتنەوەی گۆڕان، تا وا دەربخات، وه‌ك نووسه‌رێکی سه‌ربه‌خۆ لێیان دوورکەوتۆتەوە.\nکادیرەکەی لقی ٢١ی پارتی وتی ستیڤان شەمزینی لە ژێر چاودێری پاراستندا گەلێک چالاکی ئەنجامداوە، بۆ نمونە له ساڵی 2006 كردیان بە رابه‌ری خۆپیشاندانه‌كانی سلێمانی، کارێکی وای کرد، له كۆتایشدا هەموو نوێنەرەکانی برده لای مه‌سعود بارزانی. ئامانجیش له‌مه ته‌نیا ناشرینكردنی ئیداره‌ی سلێمانی ئه‌و كاته بوو.\nله (گۆڤاری نێوه‌ند)ه‌وه ئیشی بۆ پاراستن ده‌كرد و هەموو جارێك مانگانه بڕی 2000 دۆلار له لقی چوار بۆ گۆڤارەکە سەرف دەکرا، بێجگه له یارمه‌تی و موچەی خۆی، کە بە پله‌كه‌ی عه‌قید بەرپرسی تۆڕێکی فراوانە.\nلە سلێمانی لە مه‌لا به‌ختیار و هێرۆ برایم ئەحمەد نزیكایه‌تی هەیە. ته‌نانه‌ت له گۆڤاره‌كه‌ی ئێستاشی، كه شه‌ماڵی گومرگ پاره‌كه‌ی ده‌دات بایه‌خێكی زۆر به مه‌لا به‌ختیار ده‌درێ، جگه له‌وه‌ش هه‌موو سه‌ركرده‌كانی یه‌كێتی تێدا سووك دەکرێت، جگه له هێرۆ و مه‌لا به‌ختیار. زوو زووش ده‌عوه‌ته لای هێرۆ.\nستیڤان پەیوەندیی بە عومه‌ر فارسی كوردستان نێتەوە هەیە و سەرپەرشتی سیاسەتی سایتەکەی بۆ دەکات. فەتاح رەباتی، کە لە چەند مانگی رابردوودا ناوی کەوتە نێو میدیاکان، چونکە نەوشیروان مستەفا و د..بەرهەم و کۆسرەتی لە ماڵی خۆیدا بەیەک گەیاند، ستیڤان شەمزینی توانی وا لە عومەر فارس بکات، پەیوەندیی بە فەتاح رەباتییەوە بکات، تا لەو بارەیەوە روونکردنەوە بۆ سایتەکەیان بنووسێت و بتوانن وەک سەرەتایەک دەرگایەک بۆ دەستگای پاراستن بکرێتەوە.، بەڵام فەتاح رەباتی زیرەکانە، خۆی دوورخستەوە.\nبۆ ئیستا و له‌م دوو هه‌فته‌یه‌ی دواییشدا ستیڤان و ئه‌سعه‌د عەلی به فه‌رمانی عیزه‌دین به‌رواری و وه‌هاب عه‌لی له كاری حیزبایەتی ته‌جمید كراون، عیزده‌ین ده‌یه‌وێ هه‌ردوكیان ده‌ربكات، به‌ڵام شه‌ماڵی گومرگ و بروسكه نوری شاوه‌یس ده‌یانه‌وێ ئه‌و بڕیاره به عیزده‌ین بگۆڕن. هۆكاری ده‌ركردنیشیان، دەگەڕێتەوە بۆ ئەوەی، کە دوو جار ئاسایشی یه‌كێتی له‌سه‌ر قومار له قومارخانه‌كانی سلێمانی ده‌ستگیری كردوون. هه‌روه‌ها تاوانبارن به‌وه‌ی به‌رده‌وام هێرش ده‌كه‌نه سه‌ر عه‌بدولوه‌هاب عه‌لی و هه‌ڵۆی ئه‌حه سمێڵ و فازیلی مه‌لیح و حه‌سه‌ن جه‌باری.\nخه‌ڵكی رۆژهه‌ڵاتی كوردستانه و له ساڵی 2000 به‌دواوه هاتۆته سلێمانی و پاشان په‌یوه‌ندی كردووه به كۆمه‌ڵه‌وە (جه‌ماعه‌تی عه‌بدوڵڵا موهته‌دی)، دواتر به‌نهێنی پاراستن هاوكاری کرد بۆ دەرکردنی رۆژنامەیەک به‌ناوی (بۆچون) له ساڵانی 2006-2007 لەوێوە بوو بە ئەندامی دەستگای پاراستن. دوای ماوه‌یه‌ك به‌فه‌رمانی پاراستن لەگەڵ ستیڤاندا چوونە گرده‌كه. ستییڤان رۆیشت و ئه‌سعه‌د له گرده‌كه مایەوە، له (كه‌ی ئێن ئێن) و (سایتی سبه‌ی) ده‌ستی به‌كار کرد، به‌ڵام له‌ژێره‌وه كاری بۆ پاراستن دەکرد، له‌گه‌ڵ شه‌ماڵی گومرگ و عه‌مید سه‌رحه‌د له په‌یوه‌ندییدا بوو، دوایی گومانی لێکرا و دوور کەوتەوە، پاش ماوه‌یه‌ك (ئێن ئاڕتی) بوو بە به‌رپرسی به‌شی په‌یامنێران. له‌وێش زانیاریی دەنارد بۆ عه‌تای شێخ حه‌سه‌ن و فه‌ره‌یدون جوانڕۆیی و شه‌ماڵ، دواتر كه له (ئێن ئاڕتی) پێی ده‌زانن ده‌گه‌ڕیته‌وه بۆ ناو پارتی و ئێستاش ئه‌ندامی مه‌كته‌بی راگه‌یاندنه له مه‌كته‌بی سیاسی پارتی.\nئه‌سعه‌د و ستیڤان هاوڕێی گیانی به گیانین، رۆژانه به‌یه‌كه‌وه‌ن له چایخانه‌ی شه‌عب، گه‌شت و پیاسه و مێزی خواردنه‌وه‌یان به‌یه‌كه‌وه‌یه، هاتوچۆی خێزانیان هه‌یه و ماڵه‌كانیشیان نزیك یه‌كتره.\nپله‌ی ئه‌سعه‌د عه‌لی، عه‌قیده له‌ناو پاراستن و به‌شێوازی مامه‌ڵه‌كردنیدا دیاره پارتی زیاتر گرنگی به ئه‌سعه‌د دەدات وه‌ك له ستیڤان، چونكه ستیڤان پیاوێكی میزاجییه و نه‌خۆشی هه‌یه، وه‌ك ئه‌سعه‌د نهێنی پارێز نییه، كێشه و ناكۆكی زۆری هه‌یه، ئه‌سعه‌دیش له روی رۆشنبیریی و سیاسییه‌وه به‌تواناتره له ستیڤان. هاوكات ئه‌سعه‌د و ستیڤان هەمیشە پشتی یه‌ك ده‌گرن، به‌تایبه‌ت كێشه‌یان له‌گه‌ڵ عه‌بدولوه‌هاب عه‌لی و حه‌سه‌ن جه‌باری و ئه‌شواق جاف و دانای جه‌زای عه‌لی كاتب و هه‌لۆ كوردەدا هه‌یه. ئه‌سعه‌د و ستیڤان پێكه‌وه له سیته‌ك باخێكی شه‌ریكایه‌تییان هه‌یه، كه شوێنی خواردنه‌وه و رابواردن و قومار و جاسوسی و بنكه‌یه‌كی پاراستنه.\nئه‌سعه‌د عەلی وه‌ك سه‌رپه‌رشتیار ده‌ستی باڵای هه‌یه له گۆڤاری شه‌پۆل و زۆربه‌ی بابه‌ته‌كانی ئه‌و گۆڤاره به فلته‌ری ئه‌ودا تێده‌په‌ڕن. جگه له‌وه‌ش له ئێستادا ئه‌سعه‌د به فیعلی رۆڵی سه‌رنووسه‌ری شه‌پۆل ده‌گێڕێت، چونكه ستیڤان هه‌میشه نه‌خۆشه.\nژنه‌كه‌ی ئه‌سعه‌د به‌ناوی شه‌یدا خان تا ئێستا بێژه‌ری كه‌ناڵی (كه‌ی ئێن ئێن)ه و رۆژانه له شاشه‌وه ده‌رئه‌كه‌وێت.\nگروپه‌كه‌ی ستیڤان و ئه‌سعه‌د عەلی ئه‌مانه‌ی خوارەوەن و هەریەکەیان چەندین باوەرپێکراوی تری هەیە و کاریان بە پلەی یەکەم کۆکردنەوەی زانیارییە لەناو گۆران و ئیسلامیەکان و میدیاکانی سلێمانی:\n1-\tبایز میراوده‌لی:\nخاوه‌ن ئیمتیازی گۆڤاری شه‌پۆله و پاراستنێكی دێرینه، زیاتر له ستیڤانەوە نزیكه.\n2-\tسانه عەساف سەفار:\nئه‌مه‌ش په‌یوه‌ندی قوڵی له‌گه‌ڵ ستیڤان هه‌یه و له ستافی سایتی ماڵ پرێسه.\n3-\tتارا بایز ئاغا:\nئه‌مه‌ش پاراستنێكی ناسراوە و په‌یوه‌ندی به‌تینی له‌گه‌ڵ نه‌زهه‌ت حالییدا هه‌یه\n4-\tهۆشیار ئاغا:\nئه‌مه به‌ڕێوه‌به‌ری نوسینگه‌یی سلێمانی كوردستان تیڤیه و له ئه‌سعه‌ده‌وه نزیكه.\n5-\tسۆزان كوردی:\nله ئه‌مه‌ریكا هاتۆته‌وه و كاندیدی پارێزگای سلێمانی و دۆستی ئه‌سعه‌ده.\n6-\tمیدیا جه‌مال:\nناسراو به میدیا هه‌ورامی. ئه‌مه پێیه‌كی له ئه‌مه‌ریكا و پێیه‌كی له سلێمانی و دۆستی ستیڤانه.\n7-\tسۆرانه ره‌ش:\nئه‌مه قاچاخچیه و یه‌كێكه له‌وانه‌ی ئاماده‌یه بۆ تیرۆری خه‌ڵك.\n8-\tئارام ناوێك له شاری كه‌ركووك:\nزانیاری له‌سه‌ر بنكه‌كانی گۆڕان بۆ ئه‌سعه‌د عه‌لی كۆ ده‌كاته‌وه.\n9-\tره‌نج بێكه‌س:\nناوێكی خوازراوە كه‌سێكه، لە گردەکەیە و زانیاریی بۆ ئه‌سعه‌د ده‌نێرێت.\nئەمانەش پەیجی تایبەتی پێنج کەس لەو نۆ کەسەیە، کە لەسەرەوە ناویان هاتووە زۆربەیان دانیشتووی سلێمانین:\nزۆر لە ئەندامان و کادێرانی پاراستن بۆ خولی فێربوون و هونەریی سیخوڕی دەچنە تورکیا و لەوێ دەرسیان دادەدرێت، زۆربەیان دووسەرە کاریش بۆ میت دەکەن، ستیڤان شەمزینی تا ئیستا چەند جارێک بۆ تورکیا چووە و هاوبەشی خولی سیخوڕیی کردووە. ئیستا کتێبیکی نووسیوە بەناونیشانی کورد و تورک، لە ململانێی مێژووییەوە بۆ بەرژەوەندیی هاوبەش.\nکوردستانپۆست هەندێک وێنە و زانیاری دیکەی لەلایە، کە لەلایەن ئەو کادیرەوە نێردراوە، ئیمە بە باشمان نەزانی بڵاویان بکەینەوە.\nتايەر سەرگەڵۆيى: سلێمانی نە شاری هەڵمەت و قوربانییە، نە شاری تەڕەماشە\nبە سەرپەرشتی مەسرور بارزانی کەناڵی ئاسمانی (باس) دەکرێتەوە\nچه‌ند خوێندكارێكی كورد دیاریه‌كه‌ی ئه‌ردۆغانیان ره‌تكرده‌وه


"پارتی دەیەوێت دارەکە لەناوڕاستدا بگرێت "\nهەرێمی کوردستان... دامەزراندن بۆ دەرچوانی زانکۆ راگەیەنرا\nهێڵی ئاسنین دوو پارچەی کوردستان پێکەوە دەبەستێتەوە\nهاوسه‌ری مژده مه‌حمود بۆ سیروان بابان: تۆ پێڵاوت بۆ شاسوار داده‌نا\nچۆن دەتوانیت ببیت بەیەکێک لەو ملیۆن پەنابەرەی ساڵانە کەنەدا داوای دەکات\nئەگەر بووک و زاوا خزمی یەکتربن چی روودەدات؟\nسبەینێ ئەم گەڕەكەی سلێمانی كارەبای نابێت\nئەگەر تا ئێستا (چا)ت داوە بە منداڵەکەت ئەو کارە بووەستێنە لەمەودوا\nباوکی ئامانج بابانی لەسەر بڕیاری کۆتایی دادگا بۆ بی ئێم سی دەدوێت\nدیاری ئه‌نوه‌ر: ئێستا ئێمه نه‌وه‌ی نوێ نین تا له جوڵانه‌وه‌كه ده‌ربكرێین\nلیژنه‌یه‌ك له‌سه‌ر ژێرزه‌مینه‌كه‌ی سامان گه‌رمیانی دروستده‌كرێت\nپه‌رله‌مانی عێراق ئەمڕۆ پێنجی کانوونی دووەمی ٢٠٢٠، کۆدەبێتەوە و بڕیارە خوێندنه‌وه‌ی یەکەم بۆ هەریەکە لە پرۆژه‌یاساكانی ده‌ركردنی هێزه بیانیه‌كان و هه‌ڵوه‌شاندنه‌وه‌ی رێکكه‌وتنی ستراتیژی نێوان عێراق و ئه‌مریكا بکرێت، ئەندامێکی پەرلەمانیش رایدەگەیەنێت، ئه‌گه‌ر ئه‌مریكا پێوه‌ی پابه‌ند نه‌بێت هه‌موو رێوشوێنێكی له‌به‌رامبه‌ر ده‌گیرێته‌به‌ر.\nشیروان میرزا، ئەندامی ئەنجومەنی نوێنەرانی عیراق لە فراکسیۆنی یەکێتی بە تۆڕی میدیایی بینەری راگەیاند، "کۆبوونەوەی ئەمڕۆی په‌رله‌مانی عێراق "نائاسایی"یە، لەبارەی دۆخی عێراقەوە گفتوگۆ دەکرێت، پێدەچێت داواکاری ده‌ركردنی هێزه بیانیه‌كان لە عێراقدا لەلایەن هاوپەیمانی فەتح-ەوە پێشکەشی سەرۆکایەتی پەرلەمان بکرێت".\nکۆبوونەوەی ئەمڕۆی پەرلەمانی لەسەر داوای لایەنە شیعەکانە، ئەوەش دوای ئەوەی هەریەکە لە قاسم سولەیمانی، فەرماندەی فەیلەقی قودسی سوپای پاسدارانی ئێران و ئەبومەهدی موهەندیس جێگری سەرۆكی دەستەی حەشدی شەعبی، لەلایەن ئەمریکاوە کوژران.\nلای خۆیەوە رۆژنامەنووس دڵشاد مەجید لە هەژماری تایبەتی خۆی بڵاویکردووەتەوە،" پارتی پێشنیازێکی بۆ سەرجەم حزبەکان کردووە کە لە کۆبوونەوەکەی ئەمڕۆدا ھەر فراکسیۆنەی چەند ئەندامێکمان بەشداربن لە دانیشتنەکەدا، بەڵام مەبەست و ئامانجی راستی پارتی لەم پێشنیازە، بەرای حزبەکانی تر، بۆ ئەوەیە کە پارتی نایەوێ پۆستەکانی بەغدای لەدەست بچێت، بۆیە دەیەوێ دارەکە لەناوەڕاستدا بگرێت، چونکە پارتی ئەو پۆستانەی وەریگرتووە و وەریدەگرێت لەرێگەی ئیئتیلافی( البناء) یە ، پارتیش بەشێکە لەو ئیئتیلافە کە هێزەکانی حەشدی شەعبی لەخۆ گرتووە".\nلەماوەی ٢٠ رۆژدا ١٢١ کەس لە سلێمانی دەستگیرکراون\nسه‌باح هه‌ورامی: كه‌مته‌رخه‌مان سزا ده‌درێن\nشیرین ئه‌مین خانه‌نشینی په‌رله‌مانتاری ره‌تكرده‌وه


2016 ئه‌یلول : چاوی گەل\nجەمیل بایك هەوڵێكی توركیا بۆ دروستكردنی هێزێك لە موسڵ ئاشكرا دەكات\nنوسەر : chawigal لەبەرواری : ئیلول - 29 - 2016 - 0 سەرنج\nهاوسەرۆكی كۆنسەی بەڕێوەبەریی كەجەكە رایدەگەیەنێت كە توركیا هەوڵدەدات هێزەكانی كورد وهەموو هێزە دیموكراتیەكان لەناوببات. جەمیل بایك هاوسەرۆكی كەجەكە لە وتارێكدا كە لە رۆژنامەی ئازادی وڵاتدا بڵاو كراوەتەوە رایگەیاندوە”توركیا دژی داعش شەڕ ناكات، بەڵكو شەڕی توركیا دژی هەموو هێزە دیموكراتیەكانە و توركیا بازرگانی بە داعشەوە دەكات”. بایك رونیكردوەتەوە كە دەوڵەتی ئاكەپە سیاسەتەكانی ناوخۆ و دەرەوەی لەسەر داعش دامەزراند و ئێستاش لەبەرچاوی هەموو كۆمەڵگەی جیهانیی بانگەشەی شەڕی داعش دەكات، بەوتەی خۆشی داعش […]\nهەڕەشەی توند لەتوركیا دەكات پەكەكە خۆی بۆ وەڵامدانەوەی سیناریۆیەكی توركیا لە موسڵ ئامادە دەكات\nبڕیارە گەریلاكانی هەپەگە لە شەڕی كۆنترۆڵكردنەوەی موسڵدا بەشداری بكات‌و خۆشی بۆ سیناریۆیەكی توركیا ئامادە كردوە كە بەنیازە لەدژی پەكەكە ئەنجامی بدات. بەپێی ئەو زانیاریانەی كە شارپرێس لە بەرپرسێكی باڵای پەكەكەوە دەستی كەوتووە هێزەكانی هەپەگە كە باڵی سەربازی پەكەكەیە بەشداری شەڕی كۆنترۆڵكردنەوەی موسڵ دەكات ئەوەش لەچوارچێوەی ئەو هاوكاریەدایە كە بۆ شەڕی دژی داعش لەو شارە دروست بووە. ئەو بەرپرسە باڵایەی هەپەگە كە یەكێكە لە فەرماندەكانی هەپەگە بۆ شەڕی موسڵ پێی باش […]\nبارزانی مەرجێكی عەبادی جێبەجێ دەكات\nنوسەر : chawigal لەبەرواری : ئیلول - 28 - 2016 - 0 سەرنج\n(تۆڕی میدیای گۆڕان) زانیاری ورد لەبارەی سەردانەكەی مەسعود بارزانی سەرۆكی پارتی بۆ بەغدا ئاشكرا دەكات، بارزانی بەر لەم سەردانە مەرجێكی عەبادی قبوڵكردوە. سبەی وەفدێكی هەرێمی كوردستان بە سەرۆكایەتی مەسعود بارزانی سەرۆكی پارتی دیموكراتی كوردستان‌و یاوەریی ژمارەیەك لە نوێنەری حزبەكان دەچێتە بەغدا. دوای شكستی سیاسەتی سەربەخۆی ئابوری‌و بەتاڵبونەوەی موزایەدەی سیاسی كە بەناوی سەربەخۆیی كوردستانەوە پارتی‌و سەرۆكی پارتی ساڵانێكە فو بەگوێچكەی هەوادارانی خۆیاندا دەكەن، لەسەر پێش مەرجی عەبادی بۆ بینینی وەفدی پارتی‌و […]\nنهێنی سه‌ردانه‌كه‌ی بارزانی بۆ به‌غداد ئاشكرا بوو\nسه‌ردانی مه‌سعود بارزانى بۆ به‌غدادو كۆبوونه‌وه‌ی له‌گه‌ڵ حه‌یده‌ر عیبادى بۆ پاشه‌كشێكردنه له داواكارییه‌كانى تا وا له عیبادى و په‌رله‌مانى عێراق بكات په‌شیمان ببنه‌وه له پلانه‌كه‌یان له‌باره‌ی پێدانی موچه‌و بودجه به پارێزگاكان له‌جیاتی هه‌رێمی كوردستان. ماڵپه‌ری “صوت كردستان” له‌سه‌ر زاری چه‌ند سه‌رچاوه‌یه‌كه‌وه ئاماژه‌ی به‌وه‌كردووه كه دواى ئه‌وه‌ى بزوتنه‌وه‌ى گۆڕان توانى پرسی موچه‌ى كارمه‌ندانى حكومه‌تى هه‌رێم بخاته به‌رنامه‌ى داهاتوى دانیشتنه‌كانى په‌رله‌مانى عێراق و لیژنه‌یه‌ك دروست بكات له په‌رله‌مانى عێراق بۆ تاوتوێكردنى پێشنیازى […]\nپیلانێكی مەترسیداری توركیا لەبارەی شەنگالەوە ئاشكرا دەبێت\nپەرلەمانتارێكی یەكێتیی نیشتمانی كوردستان ئاشكرای دەكات “سوپای توركیا لە هەرێمی كوردستان ئەجێندایەكی گوماناوی و مەترسیداری هەیە، هەر هەوڵێكیش بۆ فشارخستنە سەر هێزە كوردییەكان بۆ دەرچوون لە شەنگال خزمەت بە ئەجێندای داگیركەران دەكات”. ئەندامی فراكسیۆنی یەكێتیی لە پەرلەمانی كوردستان “سالار مەحمود” لە ڕاگەیەنراوێكدا كە وێنەیەكی دەست “میللەت” كەوتووە، ڕایگەیاندووە “توركیا دەیەوێت چیای شەنگال داگیربكات، لەكاتێكدا چیای شەنگال ستراتیژیترین خاڵی یەكلاكەرەوەی نێوان باشور و ڕۆژئاوای كوردستانە، گرنگترین بەرزاییە بۆ پارێزگاری لە شەنگال […]\nكێ جه‌نگی سێیه‌می جیهانی هه‌ڵئه‌گرسێنێت ؟؟؟\nنوسەر : ئەحمەد ڕەجەب لەبەرواری : ئیلول - 26 - 2016 - 0 سەرنج\nله‌م رۆژانه‌دا به گه‌رمی ده‌نگۆی ئالۆزی و شه‌رو ئاژاوه له نێوان سوننه‌و شیعه بڵاو بووه‌ته‌وه‌و هه‌ندێ وڵات خۆی كردووه‌ته پارێزو به پێی لێدوان و راگه‌یاندنه‌كانی به‌رپرسه باڵاو گه‌وره‌كانی ئه‌و وڵاتانه ئاماده‌ن هه‌موو توانایان بخه‌نه‌گه‌ر بۆ یارمه‌تیدانی هه‌وادارانیان و بۆ نموونه ئێران و عه‌ره‌بستانی سعودی. سوننه‌كانی عێراق له گه‌ڵ شیعه‌كان ئاویان به یه‌ك جۆگه‌له ناروات و، هه‌موو كات دان له یه‌كتر جیر ئه‌كه‌نه‌وه‌و، بار گرژی دروست ئه‌كه‌ن و، ئه‌مه له‌لایه‌ك و […]\nقەرەیلان: پیلانی داگیرکارییەکان تێکدەچن\nنوسەر : chawigal لەبەرواری : ئیلول - 26 - 2016 - 0 سەرنج\nموراد قەرەیلان، ئەندامی کۆمیتەی بەڕێوەبردنی پەکەکە لە میانەی چاوپێکەوتنێکدا رایگەیاند، پیلانی داگیرکارییەکان تێکدەچن. قەرەیلان، ئەندامی کۆمیتەی بەڕێوەبەری پەکەکە لە چاوپێکەوتنێکیدا لەگەڵ رادیۆ دەنگی کوردستان قسەی کرد و وتی:”تێکۆشانەکانمان گەیشتوەتە قۆناغی سەرکەوتن، زۆری نەماوە گەلی کورد مافەکانی دەستەبەر بکات، داگیرکاران هەوڵدەدەن دەست لە دەستکەوتەکانمان وەربدەن، بەڵام سەرناکەون و دەستێوەردانەکان تێکدەچن”. موراد قەرەیلان، ئەندامی کومیتەی بەڕێوەبەری پەکەکە وتی:”تێکۆشانەکانمان گەیشتوەتە قۆناغی سەرکەوتن، مەرجەکانی سەرکەوتن جارێ ئامادە نین، شۆڕش لە رۆژئاوا، باکور، باشور، رۆژهەڵات […]\nزانست و فاشیزمی نوێ…نوسینی: هەڵۆ\nنوسەر : chawigal لەبەرواری : ئیلول - 22 - 2016 - 0 سەرنج\nلە کۆتایی ساڵی ١٩٨٠ بەدوواوە، بەئاشکرا سەرلەنوێ هەست بەوە دەکرێت مێدیای ئەمەریکا و کەنەدا، بە نییازی سەرلەنوێ زیندوکرنەوەی زانستی ڕەگەزپەرستییانە، بایەخێکی زۆر بەو باس و لێکۆڵینەوانە دەدەن کە بەنیازی سەلماندن و بە زانستی زانینی دابەشکردنی مرۆڤە لەسەر بناخەی هەڵاواردن و جیاکردەنەوەی مرۆڤە بۆ رەگەزی باڵا و ڕەگەزی نزم. بۆنمونە پرۆفیسۆر فیلیپ ڕۆشتۆن (j.philippe Rushton) لەزانکۆی ڕۆژئاوای ئۆنتاریۆ، دەڵێت سپیپێست و ئاسیاییەکان، لەڕەشپێستەکان ئاقڵترن وەلەڕووی خێزانییەوە باشتر پەروەردە کراون، لەلایەکی دیکەوە […]\nمه‌سعودو ده‌میرتاش و پرۆژه‌و تاوانه‌كانی توركیا\nنوسەر : ئەحمەد ڕەجەب لەبەرواری : ئیلول - 22 - 2016 - 0 سەرنج\nئه‌مرۆ 21/9/2016 بریاره هاوسەرۆكی پارتی دیموكراتی گەلان هەدەپە سەڵاحەدین دەمیرتاش بە سەرۆكایەتی شاندێكی هەدەپە سەردانی هەرێمی كوردستان ئەكات‌و لەسەردانەكەیشدا لەگەڵ بەرپرسانی هه‌ندێ لایه‌ن و حزبه‌كان كۆئه‌بێتەوه‌و هەر بەپێی هەواڵەكە دەمیرتاش‌و شاندەكەی هەدەپە لەگەڵ مەسعود بارزانی سه‌رۆكی پارتی دیموكراتی كوردستان كۆئه‌بێتەوه‌و، له پاش رۆژێك لە گەڵ نێچیرڤان بارزانی سەرۆكی حكومەتی هەرێم كۆئه‌بنەه‌و پاشان شاندەكەی هەدەپە بەسەرۆكایەتی سەڵاحەدین دەمیرتاش سه‌ردانی سلێمانی ئه‌كات و لەو سەردانەشدا لەگەڵ بەرپرسانی یەكێتی نیشتمانی كوردستان و بزووتنەوەی […]\nنوسەر : ئامانج هەرتەلی لەبەرواری : ئیلول - 22 - 2016 - 0 سەرنج\nلەماوەی ۲٥ساڵی ڕابردوو چەکدارانی شاخ بەردەوام هەوڵ و ماندووبوونیان چڕکردۆتەوە بۆئەوەی ، چۆن ڕاوی تاکی کوردی پێبکەن و لەبۆتەی قەتیسبووی بەرژەوەندی منی باڵادا لەقاڵبی بدەن ، ڕێگا لەهەڵکشانی بگرن ، بیخزێنە نێو زەلکاوی ڕەشی کارە کانیان ئەوان بەردەوام لەپێناو منی باڵا ، لەپێناو کوێرکردنەوەی ڕەنگەکانی تر ، هەڵسان بە زەق کردنەوەی ڕەنگی خۆی ، بەگەورە بینینی هەرچی شتی بچوک ، بۆتەهۆی گوشار و هەلپەستینی گەل ، فڕێدانی هەرچی جوانیە ، […]


کوردیپێدیا - بیژەن نامدار زەنگەنە- بێژەن زەنگەنە\n👫 بیژەن نامدار زەنگەنە- بێژەن زەنگەنە - شێخی وەزیران | پۆل: کەسایەتییەکان | زمانی بابەت: 🏳 کوردیی ناوەڕاست\nبیژەن نامدار زەنگەنە- بێژەن زەنگەنە\nسیاسەتمەدار، پسپۆڕی وزە، مامۆستای زانکۆ، لە ساڵی 1952 لە شاری کرماشانکرماشانی رۆژهەڵات کوردستانۆژهەڵات کوردستان لە دایکبووە و خوێندنی سەرەتایی و ناوەندی لەو شارە تەواو کردووە زانکۆشی لەتارانتارانی پایتەخت خوێندووە.\nزەنگەنە خاوەنی بڕوانامەی ماستەرە لە ئەندازیاری ئاوەدانکردنەوەیە و دکتۆراشی لە بواری نەوتدا هەیە.\nلەدوای روخانی رژێمی شای ئێران لە ساڵی 1980 کراوەتە جێگری وەزیری رۆشنبیری ئێران و دواتریش چەندین پۆستی جیاوازی وەرگرتووە.\nلە کابینەی سێهەمی ئێراندا 1982 پۆستی وەزیری ئاوەدانکردنەوەی گوند وشارەکانی پێ سپێردراوە و تاساڵی 1985 لەو پۆستەدا مایەوە.\nلە کابینەی چوارەمدا زەنگەنە بۆ جاری دووهەم وەکو وەزیری ئاوەدانکردنەوەی گوند و شارەکان دەستبەکار بووەوە و تا ساڵی 1988 لەو پۆستەدا مایەوە.\nبۆ یەکەمجار زەنگەنە لە کابینەی پێنجەمدا بووەتە وەزیری وزەو لە کابینەی شەشەمیشدا بووەتە وەزیری نەوت و لە هەردوو کابینەی حەوتەم و هەشتەمدا هەمان پۆستی بەدەستەوە بووە.\nئەو وەزیرە کوردە لەکابینەکانی یازدەو دوانزدەدا لەسەر یەک پۆستی وەزارەتی نەوتی وەرگرتەوە و لەم کابینەیەشدا کە بۆ ماوەی چوار ساڵە ئەو پۆستەی وەرگرتووە. ماوەی 22ساڵ لە ئێران وەزیر بووە\nئەمڕۆ سێشەممە 15ی ئاب بیژەن زەنگەنە بۆ هەشتەمین ساڵ لەسەر یەک کرایەوە وەزیری نەوتی ئێران، ئەو هاڵاوتییەکی رۆژهەڵاتی کوردستان کە بە شێخی وەزیرانشێخی وەزیرانی ئێران ناسراوەو 16 ساڵە لەسەر یەک لە کابینە جۆراجۆرەکانی حکومەتدا پۆستی وەزیری بەدەستەوە بووەو بەتێکڕا 22 ساڵە وەزیرە کە دیارترینیان وەزارەتی نەوت بووە. \n#کرماشان | #ۆژهەڵات کوردستان | #تاران | #شێخی وەزیران |\n➕ ئەم بابەتە لەلایەن: (سەریاس ئەحمەد)ەوە لە: Aug 16 2017 12:15AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 16 2017 9:45AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 16 2017 9:45AM باشترکراوە\n👁 ئەم بابەتە 4,847 جار بینراوە\n📷 فایلی وێنە 1.0.1 27 KB Aug 16 2017 12:17AM سەریاس ئەحمەد


2018 فبراير 10 : Hekar.net\nبه‌س پارتی داگیركاری ره‌تكرده‌وه/نه‌جمه‌دین حه‌سه‌ن مسته‌فا\nالكاتب admin on 10 فبراير, 2018 · شاركنا الرأي\nمیدیاكان باس له‌وه ده‌كه‌ن هه‌موو حزبه‌كانی كوردستان باره‌گاكانیان له كه‌ركوك كردۆه‌ته‌وه و ده‌گوترێت به‌س پارتی ئاماده نییه باره‌گا بكاته‌وه، شاهیدییه‌كی زۆر مێژوویانه‌یه، كه ئه‌م حزبه ناچێته ژێرباری داگیركاری و رانه‌هاتووه له ملكه‌چی و كه‌رامه‌تشكاندندا بژێت و رۆژانه به بێده‌سه‌ڵاتی و زه‌لیلی سه‌یری سوكایه‌تیكردنی داگیركه‌ران بكات به كورد. چۆن پارتی ده‌چێته‌وه شارێك په‌یكه‌ری به‌رز و مه‌زن و هێمای پێشمه‌رگه ئاڵاكه‌ی ده‌ستی له ئاڵای كوردستانه‌وه كرابێ به عێراق؟ ئاخر ئه‌وه كه‌ی له سیاسه‌تی پارتیدا بووه به‌رامبه‌ر به‌هێزی داگیركه‌ر ملكه‌چ بكات و ناموس و شه‌ره‌فی خه‌ڵك رۆژانه بشكێندرێ و كه‌سیش جورئه‌ت نه‌كات وه‌ڵام بداته‌وه؟ كه‌ی پارتیتان بینیوه هه‌یبه‌تی نه‌ته‌وه‌یه‌ك له‌پێناو قازانجێكی جاشایه‌تی بشكێنێ و ملشۆڕ بكات بۆ دوژمنان؟ ئه‌وه‌ی پارتی ده‌یكات و ده‌یه‌وێ گه‌ڕانه‌وه‌یه‌كه تیدا كورد به…\nئەرێ کاتی ئەوە نەهاتووە پەند لە مێژوو وەربگرین؟ سوورە مەرگەیی\nدەستکەوتەکانی ئێستا بەری رەنجی رەنجکێشان و خوێن و خەبات و ماندوو بوونی شۆڕشگێڕانی رابردوون، بێ ئاوڕدانەوە و کارکردن لەسەر راستکردنەوەى هەڵەکانی مێژوو مەحاڵە بتوانین دەستکەوتەکانی ئێستا بپارێزین، بۆیە پێویستە چاوێکمان لەسەر راستکردنەوەى هەڵەکانی مێژوو بێ، بێ پاراستنی دەستکەوتەکانی ئێستاش ناتوانین هەنگاوی درووست بەرەو داهاتوو بنێین، بۆیە پێویستە رێز لە دەستکەوتەکانی ئێستا بگرین و بێ بەها سەیریان نەکەین، لێرەوە گرنگی ئاوەڕدانەوە و پەند وەرگرتن لە مێژوو و پاراستنی دەستکەوتەکانی ئێستا دەردەکەون. ئەوەی دەمەوێ ئاماژەی بۆ بکەم هەندێ کەس و دەستە و گرووپی سیاسی کورد هاوشێوەی دوژمنان و بگرە خراپتریش بەسەر سەروەریەکانی مێژوودا دەڕشێنەوە و سووکایەتی بە دەستکەوتەکانی ئێستا دەکەن و ئاستەنگیش لەبەردەم هەنگاوەکانی داهاتووش درووست دەکەن، ئەو کەس و دەستە و گرووپانەش یا ئەوەتا لە…\nكوردو سواره‌ی حه‌میدی ! دانا مەمی\nله ڕۆژگاری ئه‌مڕۆدا ئه‌گه‌ر كوردێك به دیدێكی نه‌ته‌وه‌ییانه بیربكاته‌وه‌و بدوێ و بنوسێ ،زۆربه زه‌حمه‌ت له نیشتیمانه‌كه‌ی خۆیدا جێگه‌ی ده‌بێته‌وه‌و جگه له‌وه‌ی له تۆری كۆمه‌لایه‌تی فیسبوكیش جنیوباران و هه‌زارو یه‌ك درۆو تۆمه‌ت و بوختانی سیاسی بۆده‌هۆنرێته‌وه، من پێم وایه كێ زیاتر سوكایه‌تی به كورد بكات ،كورد زیاتر دووی ده‌كه‌وێت ، یه‌كێتی سۆڤیه‌ت هه‌میشه هاوكاری داگیركه‌رانی كوردی كردووه ، كه‌چی ده‌یان ساڵ هه‌ر له دوره‌وه بێ ئه‌وه‌ی ئاگاشیان لێ بێت ،سه‌ڵاواتمان له دیداریان ده‌دا ، زۆرینه‌ی ئه‌وانه‌ی له‌ڕابردوو كه فایلدارو جاسوس و به‌كرێگیراوی به‌عسیزم بوون ، ئێستا بێمنه‌تانه ڕێنمایی خه‌لك ده‌كه‌ن بۆ كوردایه‌تی ! ئه‌وه دیارده‌یه‌كی ئاسایی نییه ، به‌ڵكو ئه‌وه سۆپه‌ر خیانه‌ته ،كورد خه‌سڵه‌تی كۆیله‌ی زه‌لیلی تێدایه ، پێویسته به‌و نه‌خۆشیه‌ی خۆی بزانێت ،تا چاره‌سه‌ری…\nوەزیری بەرگریی ئەڵمانیا سه‌ردانی هه‌ولێر ده‌كات\nبریاره سبه‌ی وەزیری بەرگریی ئەڵمانیا به‌سه‌ردانێك بگاته هه‌ولێر له‌گه‌ڵ بەرپرسانی باڵای هەرێمی کۆببێتەوە. بریاره رۆژی یەکشەممە 11-2-2018 ئۆرسۆلا ڤۆن دێرلاین، وەزیری بەرگریی ئەڵمانیا سەردانی هەولێر بكات و لەگەڵ بەرپرسانی باڵای هەرێمی کوردستان کۆببێتەوە. شایه‌نی باسه له چوارچێوه‌ی كۆڕبه‌ندی ئابووریی جیهاندا له داڤۆس، به‌ڕێز نێچیرڤان بارزانى سه‌رۆك وه‌زیرانى هه‌رێمى كوردستان له‌گه‌ڵ خاتوو ئۆرسۆلا ڤۆن دێرلاین وه‌زیری به‌رگریی ئه‌ڵمانیا كۆبووه‌وه. له كۆبوونه‌وه‌كه‌دا خاتوو دێرل ئۆرسۆلا خۆشحاڵیی خۆی به ده‌ستپێكردنی دیالۆگی هه‌ولێر ـ به‌غدا ده‌ربڕی و هیوای به‌رده‌وامی و سه‌ركه‌وتنی بۆ دیالۆگه‌كه خواست و دووپاتی كرده‌وه كه ئه‌ڵمانیا به بایه‌خه‌وه سه‌یری پرۆسه‌كه و پشتگیری له چاره‌سه‌ری كێشه‌كان له‌سه‌ر بنه‌مای ده‌ستووری عێراق و مافه ده‌ستوورییه‌كانی هه‌رێمی كوردستان ده‌كات، هه‌روه‌ك چۆن هاوبه‌شه‌كانی ئه‌ڵمانیاش له كۆمه‌ڵگه‌ی نێوده‌وڵه‌تی هه‌مان خواستیان هه‌یه،…


- 1/29/2020 5:23:00 PM 2953 جار خوێندراوەتەوە\nسەرۆک کۆماری عێراق داوا لەلایەنە سەرەکییەکانی عێراق دەکات تاوەکو رۆژی شەممە کاندیدی پۆستی سەرۆک وەزیران دیاریبکەن بە ئامانجی پەلەکردن لە پێکهێنانی حکومەتی عێراق کە لە ئێستادا خواستی سەرەکی خۆپیشاندەرانی بەغدا و ناوچەکانی باشوری وڵاتە.\nسەرچاوەیەک لە سەرۆکایەتی کۆماری عێراق بە خەندان-ی راگەیاند، "ئەمڕۆ سەرۆک بەرهەم سەرۆک کۆماری عێراق لە نامەیەکدا داوای لە لایەنە سیاسییەکان کردوە، تاوەکو رۆژی شەممەی داهاتو کە دەکاتە یەکی شوبات لایەنەکان لەسەر کاندیدێک بۆ پۆستی سەرۆک وەزیران کە جێگەی مشتومڕ نەبێت رێککبکەون".\nپەیامەکەی سەرۆک کۆمار فشارێکی زیاتر دەخاتەسەر هێزە سیاسییەکان بۆ ئەوەی چیتر کات نەکوژن\nئاماژەی بەوەشکرد، "هەرچەندە یەکلاکردنەوەی پرسی پێکهێنانی حکومەت و زۆرینەی پرسەکانی دیکە بەبێ راوێژ لەگەڵ کوتلە سەرەکییەکانی عێراق نابێت، بەڵام چاوەڕوانی ئەوە دەکرێت پەیامەکەی سەرۆک کۆمار فشارێکی زیاتر بخاتە سەرهێزە سیاسییەکان بۆ ئەوەی چیتر کات نەکوژن، چونکە دۆخی عێراق لەوە زیاتر هەڵناگرێت".\nیەکی مانگی رابردو، پەرلەمانی عێراق نامەی دەستلەکارکێشانەوەی عادل عه‌بدولمه‌هدی لە پۆستی سەرۆک وەزیرانی عێراق پەسەندکرد، دوای ئەوەی دو رۆژ پێشتر لەوەڵامی داواکەی عەلی سیستانی، مەرجەعی باڵای شیعەکانی عێراق پێشکەشی کردبو.\nدوای داواکەی سەرۆک کۆمار فراکسیۆنە سەرەکییەکان بەشێوەیەکی جدیتر بکەونە گفتوگۆوە\nلەبارەی رۆڵی پارتە سیاسییەکان و کاریگەری روداوەکانی هەفتەی رابردوش لەسەر پرسی پێکهێنانی حکومەت، ئەو سەرچاوەیەی سەرۆکایەتی کۆمار ئەوەی خستەڕو، "پارتە سیاسییەکان زۆربەیجار تۆپەکە دەخەنەوە گۆڕەپانی سەرۆک کۆمار ئەوەش کارێکی باش نیە و پێویست دەکات دوای داواکەی سەرۆک کۆمار فراکسیۆنە سەرەکییەکان بەشێوەیەکی جدیتر بکەونە گفتوگۆوە، بە تایبەت لە ئێستادا خۆپیشاندەرانیش داوا دەکەن پرسی پێکهێنانی حکومەت نابێت لەوە زیاتر دوابخرێت".\nلە ئێستادا زیاد لە کاندیدێک بۆ پۆستی سەرۆکوەزیران لە لایەن حزبەکان و خۆپیشاندەرانەوە باس دەکرێت، وەکو ئەوەی خۆپیشاندەران باسی دەکەن پێویستە ئەو کەسەی دەبێتە سەرۆکی حکومەتی کاتی کەسێکی بێ لایەن بێت و پێشوتر ئەندامی هیچ حزبێکی سیاسی نەبوبێت، داواش دەکەن ئەو حکومەتە کاتییە پرۆسەی لێپرسینەوە لە تەقەکەران بکات و روبەروی گەندەڵیش ببێتەوە.


کتێبی " دەستوور زمانی کوردی" بڵاو کرایەوە - Mehr News Agency\nAP ١٣٩٩ بەفرانبار ٣ ١٢:٠٤\nNews Code 35307\nلەلایەن بڵاوگەی زانکۆ کوردستانەوە؛\nکتێبی " دەستوور زمانی کوردی" بڵاو کرایەوە\nکتێبی " دەستوور زمانی کوردی" بەرهەمی مامۆستا دکتۆر محەمەد سدێق موفتی زادە، نووسەر و شاعێری کورد لە چوار بەشدا نووسراوە و لەلایەن بڵاوگەی کوردستان ناسییەوە چاپ و بڵاو کرایەوە.\nبە ڕاپۆرتی ئاژانسی هەواڵی مێهر، کتێبی " دەستوور زمانی کوردی" بەرهەمی مامۆستا دکتۆر محەمەد سدێق موفتی زادە، نووسەر و شاعێری کورد لە چوار بەشدا نووسراوە و لەلایەن بڵاوگەی کوردستان ناسییەوە چاپ و بڵاو کرایەوە. بەشی یەکەمی کتێبەکە کە خۆی دەبێتە دوو بەشەوە لە وەرزی یەکەمی زمانی کوردی بە گشتی دەناسرێت و لە وەرزی دووهەمیش ئەلفوبێی زمانی کوردی شی دەکرێتەوە. لە بەشی دووهەم پێکهاتەی وشە لە پێنج وەرزی ناو، چاوگ، ئاوڵناو، کردار و پیت شی کراوەتەوە. بەشی سێهەمیش پێکهاتەی ڕستە لە دوو وەرزی پێکهێنەرەکانی ڕستە و جۆرەکانی ڕستە ناسێندراوە. لە بەشی چوارەمی کتێبەکەش بابەتی نیگارش وەکوو پێکهێنانی چەمکی دەروونی لە قاڵبی ڕستە و وشە خراوەتە بەر باسەوە. ئەو بەشەش خۆی دوو وەرز بە ناوەکانی ئینشا و ئیملای هەیە.\nدکتۆر محەمەد سدێق موفتی زادە نووسەر و شاعیر، ناسراو بە مەحزوون لە ساڵی 1300ی هەتاوی لە گوندی دشەی سەر بە جوانڕۆ لەدایک بووە. لەلای مامۆستایانی زۆر لە ناوچە جیاجیاکانی کوردەواری لەوانە دوو برای گەورەی خۆی خوێندوویەتی.\nدکتۆر موفتی زادە لە ساڵی 1323 لە وەزارەتی فەرهەنگ واتا پەروەردە و بارهێنان دادەمەزرێت و لە شارەکانی مەهاباد، خوڕەم ئاوا و تاران وانەی وتووەتەوە. ماوەیەکیش بەرپرسی ڕۆژنامەی کوردستان دەبێت.\nشیاوی باسە ئەو کتێبە لە پاییزی 1399 ی هەتاوی بە پێشەکی و لێکۆڵینەوەی دکتۆر بەهرووز چەمەن ئارا ئەندامی گرووپی لێکۆڵینەوەی زمان و وێژەی کوردی ناوندی توێژینەوەی کوردستان ناسی، لەلاین ئەو ناوەندەوە چاپ و بڵاو کرایەوە.\nکتێبی دەستوور زمانی کوردی\nمحەمەد سدێق موفتی زادە


بە وێنەو ڤیدیۆ؛ سەرنجڕاكێشترین ئەشكەوتی سەهۆڵین\nنینگیو، گەورەترین ئەشكەوتی وڵاتی چینە‌و دەكەوێتە چیاكانی ویلایەتی شانكسی، قووڵیی ئەم ئەشكەوتە 85 مەترە و لە بەرزیی زیاتر لە دوو هەزار مەتر لە ئاستی ڕووی دەریاوە هەڵكەوتووە.\nناو ئەشكەوتەكەو دیوارەكانیشی یەكپارچە بە سەهۆڵ داپۆشراوە. بەهۆی ساردیی لەڕادەبەدەری، ستوونی گەورەی سەهۆڵین لە زەوی بۆ سەقفی ئەشكەوتەكە دروست بووە.\nلە چلەی هاوینیشدا كە پلەكانی گەرما لە دەرەوە بەرزن، سەهۆڵبەندانی ئەم ئەشكەوتە ناتوێتەوە، چونكە ئەو هەوا گەرمەی لە دەمی ئەشكەوتەكەوە دەچێتە ژوورەوە، بەهۆی سەهۆڵبەندانەكەوە هەر زوو دەگۆڕێت بە هەوایەكی سارد و كاریگەریی ئەوتۆ لەسەر دیوار و ستوونە سەهۆڵینەكانی ئەشكەوتەكە دانانێت. هەروەها هەڵكەوتەی ئەشكەوتەكە بە جۆرێكە كە لە هاویندا هەوا زۆر ناچێتە ناو ئەشكەوتەكەوە.\nلە سەرانسەری قاڕەی ئەوروپا و ئاسیای ناوەندی و ئەمەریكای باكوور لەم جۆرە ئەشكەوتانە بەدی دەكرێن، كە بە درێژایی ساڵ سەهۆڵبەندانن. ئەم ئەشكەوتانە زیاتر لە ناوچە زۆر ساردەكان هەن، بە تایبەت لە ئالاسكا، ئایسلەندا‌و ڕووسیا. لەگەڵ ئەوەشدا لەم جۆرە ئەشكەوتانە لە هەندێك ناوچەش كە ئاو و هەوایان گەرمە، هەن.\nلە مانگی ئادار تا مانگی تشرینی یەكەم، ڕۆژانە هەزار گەشتیار ڕوو لە ئەشكەوتی نینگیو دەكەن، هەر گەشتیارێك نزیكەی یەك كاتژمێر لەناو ئەشكەوتەكەدا دەمێنێتەوە تا شێوە سەرنجڕاكێشەكەی ببینێت.\nزۆرێك لە‌و ئەشكەوتانەی كە ساڵانێكی دوور و درێژە بە چلەی هاوینیش سەهۆڵبەندانیان نەتواوەتەوە، بەم دواییانە بەهۆی گۆڕانی ئاو و هەوا و كورتبوونەوەی وەرزی سەرما، بەرەو لەناوچوون دەچن.\nپزیشكان 526 ددانیان لە دەمی منداڵێكی هیندستانیدا دەرهێنا\nبه وێنه.. سوپای پاسداران مه‌شقی نیشانه‌شكێنی له‌سه‌ر وێنه‌كانی تره‌مپ و ناتانیاهو ده‌كات


نەوال سەعداوی کۆچی دواییکرد – شکۆی کوردستان\nدەستپێک/نێودەوڵەتی/نەوال سەعداوی کۆچی دواییکرد\nراگەیاندنەكانی میسر بڵاویانکردەوە، نەوال سەعداوی پزیشکی دەرونی، ڕۆماننوسی دیاری میسر و داکۆکیکار لە مافەکانی ژنان ئەمڕۆ یەکشەممە لەتەمەنی 90 (نەوەد) ساڵیدا بەهۆی نەخۆشییەوە کۆچی دواییکرد.\nیەکێک لە چالاکوانەکانی داکۆکیکار لەمافەکانی ژنان لەتەمەنی 90 (نەوەد) ساڵیدا کۆچی دواییکرد\nساڵی 1931 لە (کفر طحلة)ی سەر بەپارێزگای قلیوبیە-ی میسر لەدایکبوە\nنەوال سەعداوی ساڵی 1931 لە (کفر طحلة)ی سەر بەپارێزگای قلیوبیە-ی میسر لەدایکبوە و لەبوارەکانی دەرونناسی، مافەکانی مرۆڤ و ژنان چەندین کتێب و بەرهەمی ئەدەبی هەیە و لە بواری نوسیندا چەندین خەڵاتی پێبەخشراوە.\nبەشێک لە بەرهەمەکانیی وەرگێڕدراونەتە سەر زمانی کوردی\nبراوەی خەڵاتی یەکێک لە 100 ژنی سەرکردە و کاریگەرەکان کە کەناڵی بی بی سی پێیبەخشیوە\nنەوال سەعداوی خاوەنی ژمارەیەک خەڵاتی ناوخۆیی وڵاتەکەیی و جیهانییە لەوانەش؛ خەڵاتی 100 ژنی سەرکردە و کاریگەر لەلایەن کەناڵی بی بی سی لە ساڵی 2015، خەڵاتی ماکبراید بۆ ئاشتی لە سویسرا لەساڵی 2012 و خەڵاتی باکور و باشور لە ئەنجومەنی ئەوروپا لە ساڵی 2004.\nبەشێک لەبەرهەمەکانی نەوال سەعداوی:\nبیرەوەریەکانی زیندانی ژنان\nشۆڕشێکی نوێ لە دۆسیەی ژندا\nڕۆمانی مردنی دواین پیاو لەسەر زەوی\nکورتە چیرۆکی فێری خۆشەویستی بوم\nکورتە چیرۆکی ساتی ڕاستگۆیی\nڕۆمانی بەهەشت و شەیتان\nڕۆمانی وێنە دڕاوەکە\nڕۆمانی ئافرەتێک لە خاڵی سفردا\nڕۆمانی کەسێکی نادیار\nژن و دین و ئەخلاق\nتوێژینەوە دەربارەی ژن و پیاو\nشانۆنامەی فەرمانڕەوایەتی بە فەرمانی خودا\nڕۆمانی شکستی ئیمام\nڕۆمانی دوو ژن لە ژنێکدا\nداو و چاوی ژیان\nژن و ململانێی دەرونی\nڕۆمانی خۆشەویستی لە سەردەمی نەوت\n[:ckb]بەهۆی بڕیارێکی ئەردۆگان، لیرەی تورکی 17%ی بەهاکەی لەدەستدا[:]\n[:ckb]کۆمەڵی داگەریی كوردستان سکاڵای یاسایی لەسەر پیر لوقمان تۆماردەکات[:]


کێشەی پەنکریاس تۆشی ئەم نەخۆشیانەت دەکات\n2018-06-24 [08:23 AM]\nپەنكریاس یەكێكە لە ئەندامە گرنگەكانی لەش بە تایبەتی بۆ كرداری هەرس، دەكەوێتە نزیك گەدەوە و شێوەیەكی درێژی هەیە، دوو سوودی گرنگی هەیە یەكەم یارمەتی شكاندنی ئەو خۆراكانە دەدات كە دەیانخۆین لەلایەن ئەنزیمی سەكرەتینگ لە ریخۆڵەی بچوكدا .دووەم، ئاستی شەكر رێك دەخات بەهۆی بەرهەمهێنانی هۆرمۆنی ئەنسۆلینەوە.\nبەهۆی بوونی ئەم ئەركە گرنگانەی پەنكریاسەوە كە ئەنجامی دەدات، هەبوونی بچووكترین گرفت لەم ئەندامەدا زیان بە لەش دەگەیەنێت و لەش تووشی گرفتە تەندروستییەكان دەكات.\nچەندان گرفتی جیاواز هەیە كە دەبنە هۆی گۆڕینی هەوكردن بۆ شێرپەنجە لە پەنكریاس دا،ئەو نیشانانەی كە لەكاتی باش كارنەكردنی پەنكریاسدا دەردەكەن ئەمانەن:\nیەكەم: كاڵبوونەوەی ڕەنگی پیسایی، چونكە یەكێك لە فرمانە گرنگەكانی پەنكریاس یارمەتیدانی كرداری هەرسە، لەوانەی چەند نیشانەیەكی سەیر لە پیسایدا بەدی بكرێت، ئەگەر گرفتی پەنكریاست هەبێت، پزیشكەكانی ئەم بوارە دەڵێن، پیسایی لەكاتی گرفتی پەنكریاسدا رەنگەكەی كاڵتر دەبێتەوە، بۆیە پێویستە لەكاتی هەستكردن بەم نیشانەیە سەردانی پزیشك بكرێت بۆ وەرگرتنی چارەسەری پێویست.\nدووەم: هێڵنجدان و ڕشانەوە لە دوای ژەمەكان، سیستەمی هەرسی تووشی چەندان پێشهات دەبێت ئەگەر لە پەنكریاسدا گرفتێك بوونی هەبێت.بەتایبەتی لەدوای خواردنی چەور، خۆراكی ناتەندروست لەوانەیە هێڵنجدان و ڕشانەوە دروست ببێت، هەبوونی ئەم نیشانەیە دەگەڕێتەوە بۆ هەوكردنی پەنكریاس، بەهۆی ئەو ڕژێنانەی كە بۆ هەرسكردن بەرهەمی دەهێنێت و دووبارە بۆ پەنكریاس دەگەڕێتەوە و تووشی هەوكردن دەبێت.\nسێیەم: ئازاری سك، بەتایبەتی لە دوای خواردنی ژەمەكان، ئەم ئازارە بەشێوەیەكی گشتی وەكو سوتاندنێك دروست دەبێت، ئازارەكە لە بەشی سەرەوەی سك دروست دەبێت، چونكە ئەو شوێنەیە كە پەنكریاس تێیدا جێگیرە.\nچوارەم: دابەزینی كێشی لەش بەشێوەیەكی ناتەندروست، هەندێك نەخۆشی لە پەنكریاس دا دەبێتە هۆی لەدەستدانی ئارەزووی خواردن، چونكە خواردنی چەور و هەندێك خۆراكی تر دەبنە هۆی دروستبوونی ئازار یان هێڵنجدان ئەمەش وا دەكات تۆ لەم خواردنانە بەدوور بیت، بۆیە بە شێوەیەكی نائاسایی كێشی لەشت كەم دەبێتەوە، تەنانەت ئەگەر خواردنت ئاسایی بێت هێشتا كێشی لەشت كەم بكات، ئەوە دەگەڕێتەوە بۆ باش هەرسنەكردنی ئەو خۆراكەی كە دەیخۆیت بەهۆی باش كارنەكردنی پەنكریاسەوە روودەدات.\nپێنجەم: بەرزبوونەوەی ئاستی شەكری خوێن، وەك پێشتر باسكرا پەنكریاس ئەنسۆلین رێك دەخات. كە هۆرمۆنێكە بۆ رێكخستنی شەكر لە خوێندا، ئەگەر بەشێوەیەكی دروست ئەنسۆلین بەرهەم نەهێنرێت ئاستی شەكر لە خوێندا زۆر زیاد دەكات.لە ئەنجامدا نەخۆشی شەكرە دروست دەبێت.\nئەم هەواڵە 8911جار خوێندراوەتەوە


جێگری سەرۆکی ئەنجومەنی نوێنەران داوایه‌ك لە ئەنجومەنی وەزیرانی عێراق دەکات | دەزگاى زارى کرمانجى\nجێگری سەرۆکی ئەنجومەنی نوێنەران داوایه‌ك لە ئەنجومەنی وەزیرانی عێراق دەکات\nزاری كرمانجی -  دکتۆر بەشیر خەلیل حەداد جێگری سەرۆکی ئەنجومەنی نوێنەرانی عێراق داوا لە ئەنجومەنی وەزیرانی حکومەتی فیدراڵ دەکات پەلەنەکات لە جێبەجێکردنی رێککەوتنی هاوبەش لە بابەتی دابەشکردنی موڵک و ماڵی وەزارەتی ئەوقاف و کاروباروباری ئایینی ھەڵوەشێنراو، بە سەر هەردوو وەقفی شیعی و سوننییەوە.\nجێگری سەرۆکی ئەنجومەنی نوێنەرانی عێراق بە پێویستی دەزانێت ئەو بابەتە بگەڕێنرێتەوە بۆ رای شارەزایانی شەرعی و یاسایی و کەسانی خاوەن پسپۆڕی لە نێو ئەو دوو وەقفەدا، و پەلەش بکرێت لە دانانی کەسێک وەکو سەرۆکی وەقفی سوننیی بۆ بڕیاردان لەسەر ئەو بابەتە بەپێی رێکارە یاساییەکان و بەڵگە وەقفییەکان.\nحەداد راشیگەیاند:”داوا دەکەم لیژنەیەکی تایبەتمەند لە بواری شەرع و یاساییی و کەسانی شارەزا لە بواری مێژوو و ئەوقاف پێک بهێنرێت و پێویستە قسەی کۆتایییش لەسەر ئەو بابەتە دادگا بیکات، لەبەر ئەوە ئەو بابەتە کێشەی لەسەرە و پەیوەندیی بە دادگای تایبەتمەندەوە هەیە و بە رێککەوتنی سیاسی چارەسەر ناکرێت، ئەوەش بە مەبەستی پاراستنی پێکهاتەی کۆمەڵایەتی و رێگری کردن لە دەرهاویشتەکانی کە کاریگەری نەرێنی لەسەرسه‌قامگیریی ئاشتی گەلی عێراق هەبێت.”


120 هەزار پەنجەماسی خرایە دەربەندی ڕانیەوە\nسەرلەبەیانی ئەمڕۆ سێ شەممە 15 ی ئەیلولی 2020b بە ئامادەبوونی "بێگەرد تاڵەبانی " وەزیری کشتوکاڵ و سەرچاوەکانی ئاوی هەرێم (120,000 ) پەنجەماسی خرایە دەربەندی ڕانیەوە .\nناوبراو لە لێدوانێکی ڕۆژنامەوانی دا بە ڕۆژنامەنوسانی ڕاگەیاند " ئێمە ئەمڕۆ وەک وەزارەتی کشتوکاڵ و سەرچاوەکانی ئاوی هەرێم هاتوینەتە دەربەندی ڕانیە بە مەبەستی کردنەناوەی (120 ) هەزار لەپەماسی بۆ ناو ئاوی دەربەندی ڕانیە ، ئەمەش بە مەبەستی گرنگی دان و پەرەپێدانی سامانی ماسی لە هەرێم ، وە خۆشبەختانە لە ئێستادا بەرهەمی ماسی خۆماڵی لە (%60 ) خواستی ناوخۆی پڕکردۆتەوە ئەوەی تر لە دەرەوەی هەرێم هاوردە دەکرێت " .\nناوبراو وتیشی " لە ئێستا بیرمان لە وە کردۆتەوە کارگەی لە قتونانی ماسی لە هەرێم بنیات بنرێت ، لەماوەی ڕابردووشدا ئێمەوەک وەزاەت 180 هەزار لەپە ماسی ترمان بەسەر پڕۆژەکانی بەخێوکردنی ماسی و شوێنەکانی تر دابەشمان کردوە ، وە لە هەوڵ و پەرە پێدانی زیاتری ئەو کەرتەشداین کە سامانی ماسی گرنگی خۆی هەیە " .\nئەوەشی خستەڕوو " وەک وەزارەتی کشتوکاڵ و سەرچاوەکانی ئاو گرنگی بەتەواوی سێکتەرەکانی کشتوکاڵ و بەشەکانی تر دەدەین کە ئامانجی ئێمە پێشخستنی کشتوکاڵ و زیادکردنی بەرهەمی ناوخۆی یە ، کە هەم جوتیاران و خەڵکی هەرێم سودمەند بن " .\n121 جار خوێندراوه‌ته‌وه\n9/15/2020 2:48:40 PM\nمەکتەبی سیاسی یەکێتی پرسەنامەیەکی بڵاوکردەوە...\nبزانە ڕێژەی توشبون بەکۆرۆنا لەماوەی ۲٤ کاتژمێردا چەند بوە...\nئەمڕۆ ڕۆژی جیهانی گەشتوگوزارە...\nئابڕووچونێکی تر لە نێوان وەزارەتی سامانەسروشتیەکان و کۆمپانیای کار گروپدا ئاشکرا...